P9_TA(2021)0434

L-istabbiliment tal-Impriżi Konġunti fil-qafas ta' Orizzont Ewropa *

Riżoluzzjoni leġiżlattiva tal-Parlament Ewropew tal-21 ta' Ottubru 2021 dwar il-proposta għal regolament tal-Kunsill li jistabbilixxi l-Impriżi Konġunti fil-qafas ta' Orizzont Ewropa (COM(2021)0087 – C9-0166/2021 – 2021/0048(NLE))

(Konsultazzjoni)

(2022/C 184/19)

Il-Parlament Ewropew,

— wara li kkunsidra l-proposta tal-Kummissjoni lill-Kunsill (COM(2021)0087),

— wara li kkunsidra l-Artikolu 187 u l-ewwel subparagrafu tal-Artikolu 188 tat-Trattat dwar il-Funzjonament tal-Unjoni Ewropea, skont liema artikoli ġie kkonsultat mill-Kunsill (C9-0166/2021),

— wara li kkunsidra l-Artikolu 82 tar-Regoli ta' Proċedura tiegħu,

— wara li kkunsidra l-ittra mill-Kumitat għat-Trasport u t-Turiżmu,

— wara li kkunsidra r-rapport tal-Kumitat għall-Industrija, ir-Riċerka u l-Enerġija (A9-0246/2021),

1. Japprova l-proposta tal-Kummissjoni kif emendata;

2. Jistieden lill-Kummissjoni timmodifika l-proposta tagħha konsegwentement, skont l-Artikolu 293(2) tat-Trattat dwar il-Funzjonament tal-Unjoni Ewropea;

3. Jistieden lill-Kunsill jinfurmah jekk ikollu l-ħsieb li jitbiegħed mit-test approvat mill-Parlament;

4. Jitlob lill-Kunsill jerġa' jikkonsultah jekk ikollu l-ħsieb li jemenda l-proposta tal-Kummissjoni b'mod sustanzjali;

5. Jagħti istruzzjonijiet lill-President tiegħu biex jgħaddi l-pożizzjoni tal-Parlament lill-Kunsill u lill-Kummissjoni.

Emenda 1

Proposta għal regolament

Premessa 1

Test propost mill-Kummissjoni Emenda (1) Sabiex jinkisbu l-akbar impatt possibbli tal-finanzjament tal-Unjoni u l-aktar kontribut effettiv għall-objettivi tal-politika tal-Unjoni, ir-Regolament [XXXX] tal-Parlament Ewropew u tal-Kunsill (10) (ir-“Regolament dwar Orizzont Ewropa”)] stabbilixxa l-politika u l-qafas legali għas-sħubijiet Ewropej ma' sħab tas-settur privat u/jew pubbliku. Is-sħubijiet Ewropej huma element ewlieni tal-approċċ ta' politika ta' Orizzont Ewropa. Dawn huma stabbiliti sabiex iwettqu l-prijoritajiet tal-Unjoni fil-mira ta' Orizzont Ewropa u jiżguraw impatt ċar għall-UE u għaċ-ċittadini tagħha, li jista' jinkiseb b'mod aktar effettiv fi sħubija, permezz ta' viżjoni strateġika li tkun kondiviża u rrispettata mis-sħab, aktar milli mill-Unjoni waħedha. (1) Sabiex jinkisbu l-akbar impatt possibbli tal-finanzjament tal-Unjoni u l-aktar kontribut effettiv għall-objettivi tal-politika tal-Unjoni, ir-Regolament [XXXX] tal-Parlament Ewropew u tal-Kunsill (10) (ir-“Regolament dwar Orizzont Ewropa”)] stabbilixxa l-politika u l-qafas legali għas-sħubijiet Ewropej ma' sħab tas-settur privat u/jew pubbliku. Is-sħubijiet Ewropej huma element ewlieni tal-approċċ ta' politika ta' Orizzont Ewropa. Dawn huma stabbiliti sabiex iwettqu l-impenji u l-prijoritajiet tal-Unjoni fil-mira ta' Orizzont Ewropa u jiżguraw impatt ċar għall-UE u għaċ-ċittadini u għall-ambjent tagħha, li jista' jinkiseb b'mod aktar effettiv fi sħubija, permezz ta' viżjoni strateġika li tkun kondiviża u rrispettata mis-sħab, aktar milli mill-Unjoni waħedha.

Emenda 2

Proposta għal regolament

Premessa 2

Test propost mill-Kummissjoni Emenda (2) B'mod partikolari, is-sħubijiet Ewropej fil-pilastru “Sfidi Globali u Kompetittività Industrijali Ewropea” ta' Orizzont Ewropa jaqdu rwol importanti fil-kisba tal-objettivi strateġiċi bħall-aċċellerazzjoni tat-tranżizzjonijiet favur għanijiet ta' żvilupp sostenibbli u Ewropa ekoloġika u diġitali u jenħtieġ li jikkontribwixxu għall-irkupru mill-kriżi mingħajr preċedent relatata mal-COVID. Is-sħubijiet Ewropej jindirizzaw sfidi transfruntieri kumplessi li jeħtieġu approċċ integrat. Dawn jagħmluha possibbli li jiġu indirizzati l-fallimenti fit-trasformazzjoni, sistemiċi u tas-suq deskritti fil-valutazzjonijiet tal-impatt li jakkumpanjaw dan ir-Regolament billi jgħaqqdu flimkien firxa wiesgħa ta' atturi tul il-ktajjen tal-valur u l-ekosistemi sabiex jaħdmu lejn viżjoni komuni u jsarrfuha fi pjanijiet direzzjonali konkreti u f'implimentazzjoni koordinata tal-attivitajiet. Barra minn hekk, dawn jippermettu li l-isforzi u r-riżorsi jiġu kkonċentrati fuq prijoritajiet komuni sabiex jiġu solvuti l-isfidi kumplessi. (2) B'mod partikolari, is-sħubijiet Ewropej fil-pilastru “Sfidi Globali u Kompetittività Industrijali Ewropea” ta' Orizzont Ewropa jaqdu rwol importanti fil-kisba tal-objettivi strateġiċi bħall-aċċellerazzjoni tal-ilħuq tal-għanijiet ta' żvilupp sostenibbli tan-Nazzjonijiet Uniti (NU), l-impenji tal-Unjoni fl-ambitu tal-Ftehim ta' Pariġi adottat fil-qafas tal-Konvenzjoni Qafas tan-Nazzjonijiet Uniti dwar it-Tibdil fil-Klima (1a) (il-“Ftehim ta' Pariġi”) u t-tranżizzjoni favur Ewropa ekoloġika u diġitali u jenħtieġ li jikkontribwixxu għal irkupru soċjalment, ekonomikament u ambjentalment reżiljenti mill-kriżi mingħajr preċedent relatata mal-COVID filwaqt li jsaħħu t-tmexxija industrijali Ewropea . Is-sħubijiet Ewropej jindirizzaw sfidi transfruntieri kumplessi li jeħtieġu approċċ integrat. Dawn jagħmluha possibbli li jiġu indirizzati l-fallimenti fit-trasformazzjoni, sistemiċi u tas-suq deskritti fil-valutazzjonijiet tal-impatt li jakkumpanjaw dan ir-Regolament billi jgħaqqdu flimkien firxa wiesgħa ta' atturi tul il-ktajjen tal-valur u l-ekosistemi sabiex jaħdmu lejn viżjoni komuni u jsarrfuha fi pjanijiet direzzjonali konkreti u f'implimentazzjoni koordinata tal-attivitajiet. Barra minn hekk, dawn jippermettu li l-isforzi u r-riżorsi jiġu kkonċentrati fuq prijoritajiet komuni sabiex jiġu solvuti l-isfidi kumplessi għall-benefiċċju tas-soċjetà .

Emenda 3

Proposta għal regolament

Premessa 2a (ġdida)

Test propost mill-Kummissjoni Emenda (2a) Sabiex tiġi assigurata l-eċċellenza xjentifika, u f'konformità mal-Artikolu 13 tal-Karta tad-Drittijiet Fundamentali tal-Unjoni Ewropea (il-“Karta”), jenħtieġ li tiġi żgurata l-libertà tar-riċerka xjentifika u jenħtieġ li jiġu promossi l-ogħla standards ta' integrità xjentifika.

Emenda 4

Proposta għal regolament

Premessa 2b (ġdida)

Test propost mill-Kummissjoni Emenda (2b) Huwa importanti li s-sħubijiet Ewropej kollha jirrispettaw il-prattiki etiċi u l-prinċipji etiċi fundamentali filwaqt li jaderixxu mal-istandards etiċi stabbiliti fil-kodiċijiet tal-etika nazzjonali, settorjali jew istituzzjonali differenti. L-attivitajiet ta' riċerka tagħhom jenħtieġ li dejjem japplikaw il-prinċipji stabbiliti fl-Artikolu 19 tar-Regolament dwar Orizzont Ewropa u fid-dikjarazzjoni tal-Kummissjoni relatata ma' dak l-Artikolu dwar l-etika u r-riċerka dwar iċ-ċelloli staminali.

Emenda 5

Proposta għal regolament

Premessa 3

Test propost mill-Kummissjoni Emenda (3) Sabiex jitwettqu l-prijoritajiet u l-impatt, jenħtieġ li s-sħubijiet Ewropej jiġu żviluppati permezz ta' involviment wiesa' tal-partijiet ikkonċernati rilevanti madwar l-Ewropa, inklużi l-industrija, l-organizzazzjonijiet tar-riċerka, il-korpi b'missjoni ta' servizz pubbliku fil-livell lokali, reġjonali, nazzjonali jew internazzjonali, u organizzazzjonijiet tas-soċjetà ċivili bħal fondazzjonijiet li jappoġġaw u/jew iwettqu r-riċerka u l-innovazzjoni. Jenħtieġ li dawn ikunu wkoll waħda mill-miżuri sabiex tissaħħaħ il-kooperazzjoni bejn is-sħab tas-settur privat u/jew pubbliku fil-livell internazzjonali inkluż billi jingħaqdu l-programmi ta' riċerka u ta' innovazzjoni u l-investiment transfruntier fir-riċerka u fl-innovazzjoni sabiex jinġiebu benefiċċji reċiproċi għan-nies u għan-negozji filwaqt li jiġi żgurat li l-Unjoni tkun tista' ssostni l-interessi tagħha f'oqsma strateġiċi . (3) Sabiex jitwettqu l-prijoritajiet u l-impatt, jenħtieġ li s-sħubijiet Ewropej jiġu żviluppati permezz ta' involviment wiesa' tal-partijiet ikkonċernati rilevanti kollha madwar l-Ewropa, inklużi l-industrija , l-intrapriżi żgħar u medji (SMEs) u n-negozji ġodda, l-universitajiet , l-organizzazzjonijiet tar-riċerka, il-korpi b'missjoni ta' servizz pubbliku fil-livell lokali, reġjonali, nazzjonali jew internazzjonali, organizzazzjonijiet tas-soċjetà ċivili , inklużi organizzazzjonijiet mhux governattivi (NGOs), u fondazzjonijiet li jappoġġaw u/jew iwettqu r-riċerka u l-innovazzjoni. Jenħtieġ li dawn ikunu wkoll waħda mill-miżuri sabiex tissaħħaħ il-kooperazzjoni bejn is-sħab tas-settur privat u/jew pubbliku fil-livell internazzjonali inkluż billi jingħaqdu l-programmi ta' riċerka u ta' innovazzjoni u l-investiment transfruntier fir-riċerka u fl-innovazzjoni sabiex jinġiebu benefiċċji reċiproċi għan-nies u għan-negozji filwaqt li jiġi żgurat li l-Unjoni tkun tista' tiżviluppa l-awtonomija strateġika tagħha flimkien ma' ekonomija miftuħa .

Emenda 6

Proposta għal regolament

Premessa 6

Test propost mill-Kummissjoni Emenda (6) Ir-Regolament (UE) 2020/852 (11) jistabbilixxi l-qafas ġenerali għad-determinazzjoni ta' jekk attività ekonomika tikkwalifikax bħala ambjentalment sostenibbli għall-finijiet tad-definizzjoni ta' investimenti sostenibbli. Dan joħloq referenza komuni li l-investituri, il-banek, l-industrija u r-riċerkaturi jistgħu jużaw meta jinvestu fi proġetti u f'attivitajiet ekonomiċi li jkollhom impatt pożittiv sostanzjali fuq il-klima u fuq l-ambjent u l-ebda ħsara sinifikanti fuq kwalunkwe wieħed minnhom. Huwa r-referenza għal investimenti ekoloġiċi fl-Unjoni. (6) Ir-Regolament (UE) 2020/852 (11) jistabbilixxi l-qafas ġenerali għad-determinazzjoni ta' jekk attività ekonomika tikkwalifikax bħala ambjentalment sostenibbli għall-finijiet tad-definizzjoni ta' investimenti sostenibbli. Dan joħloq referenza komuni li l-investituri, il-banek, l-industrija u r-riċerkaturi jistgħu jużaw meta jinvestu fi proġetti u f'attivitajiet li jaqgħu taħt il-kamp ta' applikazzjoni tiegħu u li jkollhom impatt pożittiv sostanzjali fuq il-klima u fuq l-ambjent u l-ebda ħsara sinifikanti fuq kwalunkwe wieħed minnhom. Huwa r-referenza għal investimenti ekoloġiċi fl-Unjoni.

Emenda 7

Proposta għal regolament

Premessa 7

Test propost mill-Kummissjoni Emenda (7) Fejn rilevanti, jenħtieġ li s-sħubijiet iqisu l-Kriterji Tekniċi ta' Skrinjar skont l-Artikolu 3 u l-prinċipju “La Tagħmilx Ħsara Sinifikanti” mill-Artikolu 17 tar-Regolament (UE) 2020/852 bħala strument sabiex itejbu l-prontezza tal-proġetti tagħhom u l-aċċess għall-finanzjament ekoloġiku li se jkun kruċjali għall-adozzjoni mis-suq u għall-varar aktar mifrux tat-teknoloġiji u tas-soluzzjonijiet innovattivi li se jipprovdu. L-evidenza xjentifika tinsab fil-qalba tal-Kriterji Tekniċi ta' Skrinjar. Ir-riċerka u l-innovazzjoni, segwiti mis-Sħubijiet, jenħtieġ li jaqdu rwol importanti sabiex jgħinu lill-operaturi ekonomiċi jilħqu jew imorru lil hinn mill-istandards u mil-limiti stabbiliti fir-Regolament u sabiex iżommu l-Kriterji Tekniċi ta' Skrinjar aġġornati u konsistenti mal-objettivi tal-Patt Ekoloġiku Ewropew. (7) Fejn rilevanti, jenħtieġ li s-sħubijiet iqisu l-Kriterji Tekniċi ta' Skrinjar skont l-Artikolu 3 u l-prinċipju “La Tagħmilx Ħsara Sinifikanti” mill-Artikolu 17 tar-Regolament (UE) 2020/852 fejn l-attività tal-Impriża Konġunta taqa' taħt il-kamp ta' applikazzjoni ta' dak ir-Regolament bħala strument sabiex itejbu l-prontezza tal-proġetti tagħhom u l-aċċess għall-finanzjament ekoloġiku li se jkun kruċjali għall-adozzjoni mis-suq u għall-varar aktar mifrux tat-teknoloġiji u tas-soluzzjonijiet innovattivi li se jipprovdu. L-evidenza xjentifika tinsab fil-qalba tal-Kriterji Tekniċi ta' Skrinjar. Ir-riċerka u l-innovazzjoni, segwiti mis-Sħubijiet, jenħtieġ li jaqdu rwol importanti sabiex jgħinu lill-operaturi ekonomiċi jilħqu jew imorru lil hinn mill-istandards u mil-limiti stabbiliti fir-Regolament u sabiex iżommu l-Kriterji Tekniċi ta' Skrinjar aġġornati u konsistenti mal-objettivi tal-Patt Ekoloġiku Ewropew.

Emenda 8

Proposta għal regolament

Premessa 10

Test propost mill-Kummissjoni Emenda (10) L-attivitajiet ta' riċerka u ta' innovazzjoni mwettqa mill-impriżi konġunti jenħtieġ li jiġu ffinanzjati minn Orizzont Ewropa. Sabiex jiksbu impatt massimu, jenħtieġ li l-impriżi konġunti jiżviluppaw sinerġiji mill-qrib ma' programmi u ma' strumenti ta' finanzjament oħrajn tal-Unjoni, b'mod partikolari ma' dawk li jappoġġaw il-varar ta' soluzzjonijiet innovattivi, l-edukazzjoni u l-iżvilupp reġjonali, sabiex tiżdied il-koeżjoni ekonomika u soċjali u jitnaqqsu l-iżbilanċi. (10) L-attivitajiet ta' riċerka u ta' innovazzjoni mwettqa mill-impriżi konġunti jenħtieġ li jiġu ffinanzjati minn Orizzont Ewropa. Sabiex jiksbu impatt massimu, jenħtieġ li l-impriżi konġunti jiżviluppaw sinerġiji mill-qrib ma' programmi u ma' strumenti ta' finanzjament oħrajn tal-Unjoni, b'mod partikolari ma' dawk li jappoġġaw il-varar ta' soluzzjonijiet sostenibbli innovattivi, l-edukazzjoni u l-iżvilupp reġjonali, sabiex jiġu indirizzati l-isfidi globali u tiżdied il-koeżjoni ekonomika u soċjali u jitnaqqsu l-iżbilanċi u jiġu mmitigati l-impatti ambjentali .

Emenda 9

Proposta għal regolament

Premessa 11

Test propost mill-Kummissjoni Emenda (11) L-approċċ ta' politika l-ġdid għas-Sħubijiet Ewropej, u b'mod partikolari s-sħubijiet Ewropej istituzzjonalizzati, jitlob mod ġdid kif jiġi stabbilit il-qafas legali li joperaw fih. Filwaqt li l-istabbiliment ta' impriżi konġunti fuq il-bażi tal-Artikolu 187 tat-TFUE għall-finijiet ta' Orizzont 2020 wera li huwa effettiv f'dak li għandu x'jaqsam mal-implimentazzjoni, huwa meħtieġ li dan jissaħħaħ. Għalhekk, dan ir-Regolament għandu l-għan li jżid il-koerenza, l-effiċjenza, l-effettività u l-orjentazzjoni lejn l-impatt tal-implimentazzjoni permezz tat-tisrif tad-dispożizzjonijiet ta' Orizzont Ewropa, u tal-esperjenza miksuba mill-implimentazzjoni tal-programm fil-qafas ta' Orizzont 2020, f'dispożizzjonijiet komuni fl-impriżi konġunti b'mod armonizzat. Għandu l-għan li jiffaċilita l-ħolqien ta' kollaborazzjoni u ta' sinerġiji bejn is-sħubijiet Ewropej, u b'hekk jagħmel użu sħiħ mill-interkonnessjonijiet tagħhom fil-livell organizzazzjonali. Jenħtieġ li l-impriżi konġunti jfittxu opportunitajiet sabiex jinvolvu rappreżentanti ta' sħubijiet Ewropej oħra f'diskussjonijiet matul l-abbozzar tal-programmi ta' ħidma tagħhom, jidentifikaw l-oqsma li fihom attivitajiet kumplimentari jew konġunti jindirizzaw l-isfidi b'mod aktar effettiv u effiċjenti, jevitaw trikkib, jallinjaw it-twaqqit tal-attivitajiet tagħhom u jiżguraw l-aċċess għar-riżultati u għal mezzi rilevanti oħrajn ta' skambju tal-għarfien. (11) L-approċċ ta' politika l-ġdid għas-Sħubijiet Ewropej, u b'mod partikolari s-sħubijiet Ewropej istituzzjonalizzati, jitlob mod ġdid kif jiġi stabbilit il-qafas legali li joperaw fih. Filwaqt li l-istabbiliment ta' impriżi konġunti fuq il-bażi tal-Artikolu 187 tat-TFUE għall-finijiet ta' Orizzont 2020 wera li huwa effettiv f'dak li għandu x'jaqsam mal-implimentazzjoni, huwa meħtieġ li dan jissaħħaħ. Għalhekk, dan ir-Regolament għandu l-għan li jżid il-koerenza, l-effiċjenza, l-effettività, l-orjentazzjoni lejn l-impatt u l-valur miżjud soċjetali tal-implimentazzjoni permezz tat-tisrif tad-dispożizzjonijiet ta' Orizzont Ewropa, u tal-esperjenza miksuba mill-implimentazzjoni tal-programm fil-qafas ta' Orizzont 2020, f'dispożizzjonijiet komuni fl-impriżi konġunti b'mod armonizzat. Għandu l-għan li jiffaċilita l-ħolqien ta' kollaborazzjoni u ta' sinerġiji bejn is-sħubijiet Ewropej, u b'hekk jagħmel użu sħiħ mill-interkonnessjonijiet tagħhom fil-livell organizzazzjonali. Jenħtieġ li l-impriżi konġunti jfittxu opportunitajiet sabiex jinvolvu rappreżentanti ta' sħubijiet Ewropej oħra f'diskussjonijiet matul l-abbozzar tal-programmi ta' ħidma tagħhom, jidentifikaw l-oqsma li fihom attivitajiet kumplimentari jew konġunti jindirizzaw l-isfidi b'mod aktar effettiv u effiċjenti, jevitaw trikkib, jallinjaw it-twaqqit tal-attivitajiet tagħhom u jiżguraw l-aċċess għar-riżultati u għal mezzi rilevanti oħrajn ta' skambju tal-għarfien.

Emenda 10

Proposta għal regolament

Premessa 12

Test propost mill-Kummissjoni Emenda (12) Wara l-identifikazzjoni tas-sinerġiji bejniethom, jenħtieġ li l-impriżi konġunti jkollhom l-għan li jiddeterminaw l-ishma tal-baġit li jenħtieġ li jintużaw għal attivitajiet komplementari jew konġunti bejn l-impriżi konġunti. Barra minn hekk, dan ir-Regolament għandu l-għan li jikseb effiċjenzi u armonizzazzjoni mtejba tar-regoli permezz ta' kollaborazzjoni operazzjonali intensifikata u billi jesplora ekonomiji ta' skala, inkluż l-istabbiliment ta' back office komuni, li jenħtieġ li jipprovdi funzjonijiet ta' appoġġ orizzontali lill-impriżi konġunti. Jenħtieġ li l-back office komuni jagħmilha aktar faċli sabiex jinkiseb impatt u armonizzazzjoni akbar fuq punti komuni filwaqt li jinżamm ċertu grad ta' flessibbiltà sabiex jiġu ssodisfati l-ħtiġijiet speċifiċi ta' kull impriża konġunta. Jenħtieġ li l-istruttura tiġi stabbilita bl-użu ta' ftehimiet dwar il-livell ta' servizz li għandhom jiġu konklużi b'mod konġunt mill-impriżi konġunti. Jenħtieġ li l-funzjonijiet ta' back office komuni jkopru l-funzjonijiet ta' koordinazzjoni u ta' appoġġ amministrattiv f'oqsma li fihom l-iskrinjar tiegħu jkun irriżulta effiċjenti u kosteffettiv u jenħtieġ li jqisu l-konformità mar-rekwiżit ta' responsabbiltà ta' kull uffiċjal tal-awtorizzazzjoni individwali. Jenħtieġ li l-istruttura legali titfassal sabiex taqdi bl-aħjar mod il-ħtiġijiet komuni tal-impriżi konġunti, sabiex tiżgura l-kollaborazzjoni mill-qrib tagħhom u tesplora s-sinerġiji possibbli kollha fost is-sħubijiet Ewropej u, bħala konsegwenza, bejn id-diversi partijiet tal-programm Orizzont Ewropa kif ukoll bejn il-programmi l-oħra ġestiti mill-impriżi konġunti. (12) Wara l-identifikazzjoni tas-sinerġiji bejniethom, jenħtieġ li l-impriżi konġunti jkollhom l-għan li jiddeterminaw l-ishma tal-baġit li jenħtieġ li jintużaw għal attivitajiet komplementari jew konġunti bejn l-impriżi konġunti. Barra minn hekk, dan ir-Regolament għandu l-għan li jikseb effiċjenzi u armonizzazzjoni mtejba tar-regoli permezz ta' kollaborazzjoni operazzjonali intensifikata u billi jesplora ekonomiji ta' skala, inkluż , fejn applikabbli, il-possibbiltà tal-istabbiliment ta' funzjonijiet ta' back office komuni, li jenħtieġ li jipprovdi funzjonijiet ta' appoġġ orizzontali lill-impriżi konġunti. Iż-żieda fl-għadd ta' funzjonijiet li l-impriżi konġunti joperaw b'mod komuni tagħmilha aktar faċli sabiex jinkiseb impatt u armonizzazzjoni akbar fuq punti komuni filwaqt li jinżamm ċertu grad ta' flessibbiltà sabiex jiġu ssodisfati l-ħtiġijiet speċifiċi ta' kull impriża konġunta. Il-funzjonijiet ta' back office komuni jistgħu jkopru l-funzjonijiet ta' koordinazzjoni u ta' appoġġ amministrattiv, f'oqsma li fihom l-iskrinjar tiegħu jkun irriżulta effiċjenti u kosteffettiv u jenħtieġ li jqisu l-konformità mar-rekwiżit ta' responsabbiltà ta' kull uffiċjal tal-awtorizzazzjoni individwali. Jenħtieġ li l-impriżi konġunti jkunu jistgħu jikkonkludu b'mod konġunt ftehimiet dwar il-livell ta' servizz, sabiex tiġi żgurata l-kollaborazzjoni mill-qrib tagħhom u jiġu esplorati s-sinerġiji possibbli kollha fost is-sħubijiet Ewropej u, bħala konsegwenza, bejn id-diversi partijiet tal-programm Orizzont Ewropa kif ukoll bejn il-programmi l-oħra ġestiti mill-impriżi konġunti.

Emenda 11

Proposta għal regolament

Premessa 13a (ġdida)

Test propost mill-Kummissjoni Emenda (13a) L-impriżi konġunti jenħtieġ li jżidu l-għarfien tagħhom u jkollhom approċċ aktar integrat u sistematiku biex jiġġestixxu l-attivitajiet fl-oqsma ta' riċerka tagħhom. Il-komplementarjetà u s-sinerġija ma' programmi ta' ħidma għar-riċerka kollaborattiva u mal-Kunsill Ewropew tar-Riċerka jrawmu l-pipeline tal-innovazzjoni ispirat minn isfel għal fuq. Dan joħloq opportunitajiet għal riċerka f'oqsma li bħalissa mhumiex qed jiġu indirizzati u jippromwovi wkoll applikazzjonijiet f'setturi oħra, kemm aktar 'il fuq kif ukoll aktar 'l isfel tal-pipeline.

Emenda 12

Proposta għal regolament

Premessa 14

Test propost mill-Kummissjoni Emenda (14) Orizzont Ewropa jintroduċi approċċ aktar strateġiku, koerenti u xprunat mill-impatt għas-sħubijiet Ewropej, filwaqt li jibni fuq it-tagħlimiet meħuda mill-evalwazzjoni interim ta' Orizzont 2020. F'konformità mal-ambizzjoni l-ġdida, dan ir-Regolament għandu l-għan li juża b'mod aktar effettiv is-sħubijiet Ewropej istituzzjonalizzati, b'mod partikolari billi jiffoka fuq objettivi, fuq eżiti u fuq impatt ċari li jistgħu jinkisbu sal-2030, u billi jiżgura kontribut ċar għall-prijoritajiet ta' politika u għall-politiki relatati tal-Unjoni. Il-kollaborazzjoni mill-qrib u s-sinerġiji ma' inizjattivi rilevanti oħrajn fil-livell tal-Unjoni, nazzjonali u reġjonali, b'mod partikolari ma' sħubijiet Ewropej oħra, huma kruċjali sabiex jinkiseb impatt akbar u sabiex tiġi żgurata l-adozzjoni tar-riżultati. Fil-valutazzjoni tal-impatt ġenerali, jenħtieġ li jitqiesu investimenti usa' lil hinn mill-kontribuzzjonijiet mis-sħab u skattati mill-impriżi konġunti li jikkontribwixxu għall-ilħuq tal-objettivi tagħhom. (14) Orizzont Ewropa jintroduċi approċċ aktar strateġiku, koerenti u xprunat mill-impatt għas-sħubijiet Ewropej, filwaqt li jibni fuq it-tagħlimiet meħuda mill-evalwazzjoni interim ta' Orizzont 2020. F'konformità mal-ambizzjoni l-ġdida, dan ir-Regolament għandu l-għan li juża b'mod aktar effettiv is-sħubijiet Ewropej istituzzjonalizzati, b'mod partikolari billi jiffoka fuq objettivi, fuq eżiti u fuq impatt ċari li jistgħu jinkisbu sal-2030, u billi jiżgura kontribut ċar għall-prijoritajiet ta' politika u għall-politiki relatati tal-Unjoni. Il-kollaborazzjoni mill-qrib u s-sinerġiji ma' inizjattivi rilevanti oħrajn fil-livell tal-Unjoni, nazzjonali u reġjonali, b'mod partikolari ma' sħubijiet Ewropej oħra, huma kruċjali sabiex jinkiseb impatt xjentifiku, soċjoekonomiku u ambjentali akbar u sabiex tiġi żgurata l-adozzjoni tar-riżultati. Jenħtieġ li l-Kummissjoni tiżviluppa linji gwida ċari, sempliċi u konkreti biex tippermetti t-tipi differenti ta' sinerġiji, bħat-trasferiment tar-riżorsi, il-finanzjament alternattiv, il-finanzjament kumulattiv u l-finanzjament integrat. Huwa ta' importanza partikolari għall-Istati Membri u r-reġjuni li jimmassimizzaw l-allinjament tal-istrateġiji ta' speċjalizzazzjoni intelliġenti u l-programmi operattivi tagħhom ma' programmi ta' ħidma talimpriżi konġunti biex jippermettu l-mekkaniżmu possibbli ta' trasferiment ta' 5 % mill-fondi strutturali u ta' investiment Ewropej lill-impriżi konġunti, kif previst fl-Artikolu 15(5) tar-Regolament dwar Orizzont Ewropa u soġġett għall-kundizzjonijiet stabbiliti fid-dispożizzjonijiet rilevanti tar-Regolament (UE) 2021/1060 tal-Parlament Ewropew u tal-Kunsill (1a) (ir-Regolament dwar Dispożizzjonijiet Komuni). Jenħtieġ li jiġu esplorati wkoll is-sinerġiji u l-komplementarjetajiet mal-istituzzjonijiet finanzjarji Ewropej, bħall-Bank Ewropew għar-Rikostruzzjoni u l-Iżvilupp u l-Bank Ewropew tal-Investiment, kif ukoll bejn l-impriżi konġunti nfushom u ma' programmi oħra ta' finanzjament tal-Unjoni u alleanzi industrijali rilevanti ma' fondazzjonijiet u trusts tal-karità. Fil-valutazzjoni tal-impatt ġenerali, jenħtieġ li jitqiesu investimenti usa' lil hinn mill-kontribuzzjonijiet mis-sħab u skattati mill-impriżi konġunti li jikkontribwixxu għall-ilħuq tal-objettivi tagħhom biex jiffaċilitaw l-aċċellerazzjoni tal-adozzjoni mis-suq ta' soluzzjonijiet innovattivi.

Emenda 13

Proposta għal regolament

Premessa 15

Test propost mill-Kummissjoni Emenda (15) Dan ir-Regolament huwa bbażat fuq il-prinċipji u fuq il-kriterji stabbiliti fir-Regolament dwar Orizzont Ewropa, inklużi l-aċċess miftuħ u t-trasparenza, effett ta' ingranaġġ qawwi u impenji fit-tul tal-partijiet kollha involuti. Wieħed mill-objettivi ta' dan ir-Regolament huwa li jiżgura l-aċċess miftuħ tal-inizjattivi għal firxa wiesgħa ta' entitajiet, inklużi dawk ġodda. Jenħtieġ li I-sħubiji jkunu miftuħa għal kwalunkwe entità li tkun lesta u kapaċi taħdem lejn l-għan komuni, u tippromwovi parteċipazzjoni wiesgħa u attiva tal-partijiet ikkonċernati fl-attivitajiet, fis-sħubija u fil-governanza tagħhom, u sabiex tiżgura li r-riżultati jkunu għall-benefiċċju tal-Ewropej kollha, b'mod partikolari permezz ta' disseminazzjoni wiesgħa tar-riżultati u tal-attivitajiet ta' qabel il-varar madwar l-Unjoni. (15) Dan ir-Regolament huwa bbażat fuq il-prinċipji u fuq il-kriterji stabbiliti fir-Regolament dwar Orizzont Ewropa, inklużi l-aċċess miftuħ u t-trasparenza, effett ta' ingranaġġ qawwi u impenji fit-tul tal-partijiet kollha involuti. Wieħed mill-objettivi ta' dan ir-Regolament huwa li jiżgura l-aċċess miftuħ tal-inizjattivi għal firxa wiesgħa ta' entitajiet, inklużi dawk ġodda. Jenħtieġ li s-sħubijiet jkunu miftuħa għal kwalunkwe entità li tkun lesta u kapaċi taħdem lejn l-għan komuni, u tippromwovi parteċipazzjoni wiesgħa u attiva tal-partijiet ikkonċernati fl-attivitajiet, fis-sħubija u fil-governanza tagħhom, u sabiex tiżgura li r-riżultati jkunu għall-benefiċċju tal-Ewropej kollha filwaqt li jikkontribwixxu għall-iżvilupp sostenibbli globali , b'mod partikolari permezz ta' disseminazzjoni wiesgħa tar-riżultati u tal-attivitajiet ta' qabel il-varar b'mod kemm jista' jkun wiesa' madwar l-Unjoni.

Emenda 14

Proposta għal regolament

Premessa 17a (ġdida)

Test propost mill-Kummissjoni Emenda (17a) Sehem mill-EUR 5,4 biljun allokati lil Orizzont Ewropa min-Next Generation EU fl-ambitu tal-ftehim interistituzzjonali dwar il-qafas finanzjarju pluriennali għas-snin 2021-2027 (il-“QFP”), jista' jikkontribwixxi biex jiżdiedu l-fondi tal-impriżi konġunti. Dik il-kontribuzzjoni tista' tiġi ssupplimentata wkoll b'diżimpenn, kif previst fl-Artikolu 15(3) tar-Regolament (UE, Euratom) 2018/1046 tal-Parlament Ewropew u tal-Kunsill (1a) (ir-“Regolament Finanzjarju”), u aġġustata biex tirrifletti l-kontribuzzjonijiet minn pajjiżi assoċjati. Kontribuzzjonijiet addizzjonali mill-Unjoni skont l-Artikolu 13 tar-Regolament dwar Orizzont Ewropa, l-Artikolu 5 tar-Regolament tal-Kunsill (UE, Euratom) 2020/2093 (ir-“Regolament QFP”) (1b) u l-Artikolu 15(3) tar-Regolament Finanzjarju, għandhom jiġu ddistribwiti fi ħdan ir-raggruppamenti tal-Pilastru 2 ta' Orizzont Ewropa b'mod ġust, filwaqt li jitqiesu l-prijoritajiet tar-riċerka tal-Unjoni kif ukoll l-għanijiet ta' politika tagħha. Kwalunkwe kontribuzzjoni addizzjonali tal-Unjoni jenħtieġ li tkun ippariġġata minn kontribuzzjonijiet minn Membri għajr l-Unjoni.

Emenda 15

Proposta għal regolament

Premessa 18

Test propost mill-Kummissjoni Emenda (18) F'konformità mal-ambizzjonijiet stabbiliti fir-Regolament dwar Orizzont Ewropa, waħda mill-prekundizzjonijiet għall-istabbiliment ta' sħubijiet istituzzjonalizzati hija li jiġu żgurati l-kontribuzzjonijiet tas-sħab tul il-ħajja tal-inizjattivi. F'dan il-kuntest, jenħtieġ li s-sħab privati jagħtu parti sinifikanti mill-kontribuzzjonijiet tagħhom fil-forma ta' kontribuzzjonijiet in natura għall-kostijiet operazzjonali tal-impriża konġunta. Jenħtieġ li l-impriżi konġunti jkunu jistgħu jfittxu miżuri sabiex jiffaċilitaw dawn il-kontribuzzjonijiet permezz tal-programmi ta' ħidma tagħhom , b'mod partikolari billi jnaqqsu r-rati ta' finanzjament . Jenħtieġ li dawn il-miżuri jkunu bbażati fuq il-ħtiġijiet speċifiċi ta' impriża konġunta u fuq l-attivitajiet sottostanti. F'każijiet iġġustifikati, jenħtieġ li jkun possibbli li jiġu introdotti kundizzjonijiet addizzjonali li jirrikjedu l-parteċipazzjoni ta' membru tal-impriża konġunta jew tal-entitajiet kostitwenti jew affiljati tiegħu, immirati lejn attivitajiet li fihom is-sħab industrijali tal-impriża konġunta jista' jaqdu rwol ewlieni , bħal dimostrazzjonijiet fuq skala kbira u proġetti ewlenin, u jikkontribwixxu aktar permezz ta' rati ta' finanzjament aktar baxxi . Jenħtieġ li l-livell ta' parteċipazzjoni tal-membri jiġi mmonitorjat mid-direttur eżekuttiv sabiex il-bord ta' tmexxija jingħata s-setgħa li jieħu azzjonijiet xierqa, filwaqt li jiġi żgurat bilanċ bejn l-impenn mis-sħab u l-aċċess miftuħ. F'każijiet debitament iġġustifikati, in-nefqa kapitali għal, pereżempju, dimostraturi fuq skala kbira jew għal proġetti ewlenin, tista' titqies bħala kost eliġibbli f'konformità mal-qafas legali applikabbli. (18) F'konformità mal-ambizzjonijiet stabbiliti fir-Regolament dwar Orizzont Ewropa, waħda mill-prekundizzjonijiet għall-istabbiliment ta' sħubijiet istituzzjonalizzati hija li jiġu żgurati l-kontribuzzjonijiet tas-sħab tul il-ħajja tal-inizjattivi. F'dan il-kuntest, jenħtieġ li s-sħab privati jagħtu parti sinifikanti mill-kontribuzzjonijiet tagħhom fil-forma ta' kontribuzzjonijiet in natura għall-kostijiet operazzjonali tal-impriża konġunta. Jenħtieġ li l-impriżi konġunti jkunu jistgħu jfittxu miżuri sabiex jiffaċilitaw dawn il-kontribuzzjonijiet permezz tal-programmi ta' ħidma tagħhom. Jenħtieġ li dawn il-miżuri jkunu bbażati fuq il-ħtiġijiet speċifiċi ta' impriża konġunta u fuq l-attivitajiet sottostanti. F'każijiet iġġustifikati, jenħtieġ li jkun possibbli li jiġu introdotti kundizzjonijiet addizzjonali li jirrikjedu l-parteċipazzjoni ta' membru tal-impriża konġunta jew tal-entitajiet kostitwenti jew affiljati tiegħu, immirati lejn attivitajiet li fihom is-sħab industrijali tal-impriża konġunta jista' jaqdu rwol ewlieni jew jiksbu programm ta' sistema integrat . Jenħtieġ li l-livell ta' parteċipazzjoni tal-membri jiġi mmonitorjat mid-direttur eżekuttiv sabiex il-bord ta' tmexxija jingħata s-setgħa li jieħu azzjonijiet xierqa, filwaqt li jiġi żgurat bilanċ bejn l-impenn mis-sħab u l-aċċess miftuħ. F'każijiet debitament iġġustifikati, in-nefqa kapitali għal, pereżempju, dimostraturi fuq skala kbira jew għal proġetti ewlenin, tista' titqies bħala kost eliġibbli f'konformità mal-qafas legali applikabbli.

Emenda 16

Proposta għal regolament

Premessa 19

Test propost mill-Kummissjoni Emenda (19) F'konformità mal-prinċipju tal-kondiviżjoni ġusta tal-kontribuzzjonijiet fost il-membri tal-impriżi konġunti, jenħtieġ li l-kontribuzzjonijiet finanzjarji għall-kostijiet amministrattivi tal-impriżi konġunti jinqasmu b'mod ugwali bejn l-Unjoni u l-membri għajr l-Unjoni. Jenħtieġ li devjazzjonijiet minn dak il-prinċipju jitqiesu biss f'każijiet eċċezzjonali u debitament iġġustifikati bħal meta d-daqs jew l-istruttura tas-sħubija ta' membru tal-impriża konġunta għajr l-Unjoni tkun tirriżulta f'kontribuzzjonijiet għal kull entità kostitwenti jew affiljata, b'mod partikolari intrapriżi żgħar u medji (SMEs) , ta' livell li tant ikun għoli li jipperikola serjament l-inċentiv li entità ssir jew tibqa' entità kostitwenti jew affiljata tal-membru tal-impriża konġunta. F'dawn il-każijiet, jenħtieġ li l-perċentwal minimu tal-kontribuzzjoni finanzjarja annwali għall-kostijiet amministrattivi tal-impriża konġunta minn membri għajr l-Unjoni jkun ta' 20 % tal-kostijiet amministrattivi annwali totali u jenħtieġ li l-kontribuzzjonijiet mill-SMEs jkunu ferm anqas minn dawk minn entitajiet kostitwenti jew affiljati akbar. Ladarba tintlaħaq massa kritika ta' sħubija li tippermetti kontribuzzjoni ogħla minn 20 % tal-kostijiet amministrattivi annwali totali, jenħtieġ li l-kontribuzzjonijiet annwali għal kull entità kostitwenti jew affiljata jinżammu jew jiżdiedu bl-għan li gradwalment jiżdied is-sehem tal-membri għajr l-Unjoni fil-kontribuzzjoni ġenerali għall-kostijiet amministrattivi annwali tal-impriża konġunta. Jenħtieġ li l-membri tal-impriża konġunta għajr l-Unjoni jagħmlu ħilithom sabiex iżidu l-għadd ta' entitajiet kostitwenti jew affiljati bl-għan li jimmassimizzaw il-kontribuzzjoni għal 50 % tal-kostijiet amministrattivi tal-impriża konġunta tul il-ħajja tagħha. (19) Il-proporzjon ta' kostijiet amministrattivi għall-baġit totali jenħtieġ li jkun ta' valur komparabbli fost l-impriżi konġunti u jenħtieġ li ma jaqbiżx il-5 % tal-baġit tagħhom. Barra minn hekk, f'konformità mal-prinċipju tal-kondiviżjoni ġusta tal-kontribuzzjonijiet fost il-membri tal-impriżi konġunti, jenħtieġ li l-kontribuzzjonijiet finanzjarji għall-kostijiet amministrattivi tal-impriżi konġunti jinqasmu b'mod ugwali bejn l-Unjoni u l-membri għajr l-Unjoni. Jenħtieġ li l-membri, għajr l-Unjoni, jaqblu bejniethom dwar id-distribuzzjoni ġusta tal-parti tagħhom tal-ispejjeż amministrattivi tal-impriżi konġunti. Jenħtieġ li devjazzjonijiet minn dak il-prinċipju jitqiesu biss f'każijiet eċċezzjonali u debitament iġġustifikati bħal meta d-daqs jew l-istruttura tas-sħubija ta' membru tal-impriża konġunta għajr l-Unjoni tkun tirriżulta f'kontribuzzjonijiet għal kull entità kostitwenti jew affiljata, b'mod partikolari SMEs , organizzazzjonijiet tar-riċerka jew universitajiet , ta' livell li tant ikun għoli li jipperikola serjament l-inċentiv li entità ssir jew tibqa' entità kostitwenti jew affiljata tal-membru tal-impriża konġunta. F'dawn il-każijiet, jenħtieġ li l-perċentwal minimu tal-kontribuzzjoni finanzjarja annwali għall-kostijiet amministrattivi tal-impriża konġunta minn membri għajr l-Unjoni jkun ta' 20 % tal-kostijiet amministrattivi annwali totali u jenħtieġ li l-kontribuzzjonijiet mill-SMEs , l-organizzazzjonijiet tar-riċerka u l-universitajiet ikunu ferm anqas minn dawk minn entitajiet kostitwenti jew affiljati akbar. Ladarba tintlaħaq massa kritika ta' sħubija li tippermetti kontribuzzjoni ogħla minn 20 % tal-kostijiet amministrattivi annwali totali, jenħtieġ li l-kontribuzzjonijiet annwali għal kull entità kostitwenti jew affiljata jinżammu jew jiżdiedu bl-għan li gradwalment jiżdied is-sehem tal-membri għajr l-Unjoni fil-kontribuzzjoni ġenerali għall-kostijiet amministrattivi annwali tal-impriża konġunta. Jenħtieġ li l-membri tal-impriża konġunta għajr l-Unjoni jagħmlu ħilithom sabiex iżidu l-għadd ta' entitajiet kostitwenti jew affiljati bl-għan li jimmassimizzaw il-kontribuzzjoni għal 50 % tal-kostijiet amministrattivi tal-impriża konġunta tul il-ħajja tagħha.

Emenda 17

Proposta għal regolament

Premessa 20

Test propost mill-Kummissjoni Emenda (20) Ir-Regolament dwar Orizzont Ewropa jirrikjedi li s-sħab juru l-impenn fit-tul tagħhom, inkluż sehem minimu ta' investimenti pubbliċi u/jew privati. Għaldaqstant, huwa meħtieġ li f'dan ir-Regolament l-Unjoni tidentifika membri fundaturi stabbiliti fl-Istati Membri, fil-pajjiżi assoċjati mal-programm Orizzont Ewropa jew fl-organizzazzjonijiet internazzjonali. Madankollu, fejn ikun meħtieġ, jenħtieġ li jkun possibbli li tiġi estiża l-bażi ta' sħubija ta' impriżi konġunti wara li jiġu stabbiliti b'membri assoċjati magħżula wara proċeduri miftuħa u trasparenti, filwaqt li jitqiesu b'mod partikolari l-iżviluppi teknoloġiċi ġodda jew l-assoċjazzjoni ta' pajjiżi addizzjonali mal-programm Orizzont Ewropa. L-entitajiet legali interessati li jappoġġaw l-objettivi tal-impriżi konġunti fl-oqsma speċifiċi tar-riċerka tagħhom, mingħajr ma jsiru membri, jenħtieġ li jiġu offruti wkoll il-possibbiltà li jsiru sħab kontribwenti ta' dawn l-impriżi konġunti. (20) Ir-Regolament dwar Orizzont Ewropa jirrikjedi li s-sħab juru l-impenn fit-tul tagħhom, inkluż sehem minimu ta' investimenti pubbliċi u/jew privati. Għaldaqstant, huwa meħtieġ li f'dan ir-Regolament l-Unjoni tidentifika membri fundaturi stabbiliti fl-Istati Membri, fil-pajjiżi assoċjati mal-programm Orizzont Ewropa jew fl-organizzazzjonijiet internazzjonali. Madankollu, fejn ikun meħtieġ, jenħtieġ li jkun possibbli li tiġi estiża l-bażi ta' sħubija ta' impriżi konġunti wara li jiġu stabbiliti b'membri assoċjati magħżula wara sejħiet għall-espressjoni ta' interess regolari, miftuħa , ġusti u trasparenti u l-proċeduri tal-għażla sussegwenti , filwaqt li jitqiesu l-opinjoni tal-korp konsultattiv xjentifiku kif ukoll l-iżviluppi teknoloġiċi ġodda u approċċi innovattivi jew l-assoċjazzjoni ta' pajjiżi addizzjonali mal-programm Orizzont Ewropa. L-entitajiet legali interessati li jappoġġaw l-objettivi tal-impriżi konġunti fl-oqsma speċifiċi tar-riċerka tagħhom, mingħajr ma jsiru membri, jenħtieġ li jiġu offruti wkoll il-possibbiltà li jsiru sħab kontribwenti ta' dawn l-impriżi konġunti.

Emenda 18

Proposta għal regolament

Premessa 21

Test propost mill-Kummissjoni Emenda (21) L-istabbiliment ta' impriża konġunta jiżgura sħubija pubblika-privata ta' benefiċċju reċiproku għall-membri involuti, inkluż billi tiġi promossa ċ-ċertezza dwar allokazzjonijiet baġitarji kbar għall-industriji rilevanti matul perjodu ta' seba' snin. Meta wieħed isir membru fundatur jew membru assoċjat, jew waħda mill-entitajiet kostitwenti jew affiljati tagħhom, ikun jista' jikseb influwenza, jew direttament jew permezz tar-rappreżentanti tal-industrija, fil-bord ta' tmexxija tal-impriża konġunta . Il-bord ta' tmexxija huwa l-korp deċiżjonali tal-impriża konġunta li jiddeċiedi dwar l-orjentazzjoni strateġika fit-tul tas-sħubija, kif ukoll dwar il-prijoritajiet annwali tagħha. Għaldaqstant, jenħtieġ li l-membri fundaturi u l-membri assoċjati u, jekk applikabbli li jirrappreżentaw l-entitajiet kostitwenti tagħhom, ikunu jistgħu jikkontribwixxu għall-aġenda u għall-iffissar tal-prijoritajiet tal-impriża konġunta permezz tal-adozzjoni u permezz tal-emendar possibbli tal-Aġenda Strateġika ta' Riċerka u ta' Innovazzjoni, kif ukoll l-adozzjoni tal-programm ta' ħidma annwali, inkluż il-kontenut tas-sejħiet għal proposti, ir-rata ta' finanzjament applikabbli għal kull suġġett ta' sejħa, u r-regoli relatati tal-proċeduri ta' sottomissjoni, ta' evalwazzjoni, tal-għażla, ta' għoti u ta' rieżami. (21) L-istabbiliment ta' impriża konġunta jiżgura sħubija pubblika-privata ta' benefiċċju reċiproku għall-membri involuti, inkluż billi tiġi promossa ċ-ċertezza dwar allokazzjonijiet baġitarji kbar għall-industriji rilevanti matul perjodu ta' seba' snin , u billi jiġu pprovduti sinjali politiċi, ippjanar imsaħħaħ u ċertezza għall-investitur . Il-bord ta' tmexxija huwa l-korp deċiżjonali tal-impriża konġunta li jiddeċiedi dwar l-orjentazzjoni strateġika fit-tul tas-sħubija, kif ukoll dwar il-prijoritajiet annwali tagħha abbażi tal-kontribut tas-sħab kollha, inkluż is-settur privat, il-komunità xjentifika, rappreżentanti tal-Istati Membri u organizzazzjonijiet tas-soċjetà ċivili mingħajr skop ta' qligħ attivi fil-qasam tal-impriża konġunta rilevanti . Għaldaqstant, jenħtieġ li l-membri fundaturi u l-membri assoċjati u, jekk applikabbli li jirrappreżentaw l-entitajiet kostitwenti tagħhom flimkien mal-partijiet ikkonċernati rilevanti l-oħra kollha , ikunu jistgħu jikkontribwixxu għall-aġenda u għall-iffissar tal-prijoritajiet tal-impriża konġunta permezz tal-adozzjoni u permezz tar-reviżjoni possibbli tal-Aġenda Strateġika ta' Riċerka u ta' Innovazzjoni, kif ukoll l-adozzjoni tal-programm ta' ħidma annwali, inkluż il-kontenut tas-sejħiet għal proposti, ir-rata ta' finanzjament applikabbli għal kull suġġett ta' sejħa, u r-regoli relatati tal-proċeduri ta' sottomissjoni, ta' evalwazzjoni, tal-għażla, ta' għoti u ta' rieżami.

Emenda 19

Proposta għal regolament

Premessa 22

Test propost mill-Kummissjoni Emenda (22) Huwa xieraq li l-membri għajr l-Unjoni jimpenjaw ruħhom għall-implimentazzjoni ta' dan ir-Regolament permezz ta' ittra ta' impenn. Jenħtieġ li dawk l-ittri ta' impenn jkunu legalment validi matul il-ħajja tal-inizjattiva u mmonitorjati mill-qrib mill-impriża konġunta u mill-Kummissjoni. Jenħtieġ li l-impriżi konġunti joħolqu ambjent legali u organizzazzjonali li jippermetti lill-membri jwettqu l-impenji tagħhom filwaqt li jiżguraw l-aċċess miftuħ kontinwu tal-inizjattiva u trasparenza matul l-implimentazzjoni tagħhom, b'mod partikolari għall-iffissar tal-prijoritajiet u għall-parteċipazzjoni f'sejħiet għal proposti. (22) Jenħtieġ li l-impriżi konġunti jkunu jistgħu jaħdmu b'mod aġli, sempliċi u flessibbli u jkollhom stabbilit sett ta' regoli ċari, u b'hekk itejbu l-attraenza għall-partijiet ikkonċernati kollha b'mod partikolari għall-industrija, għall-SMEs, għall-organizzazzjonijiet tar-riċerka u għall-istati parteċipanti. Huwa xieraq li l-membri għajr l-Unjoni jimpenjaw ruħhom għall-implimentazzjoni ta' dan ir-Regolament permezz ta' ittra ta' impenn. Jenħtieġ li dawk l-ittri ta' impenn jkunu ppubblikati fil-ħin fuq is-sit web tal-impriża konġunta rilevanti filwaqt li jiġi żgurat li r-regoli ta' kunfidenzjalità jiġu rrispettati, u jkunu legalment validi matul il-ħajja tal-inizjattiva u mmonitorjati mill-qrib mill-impriża konġunta u mill-Kummissjoni. Jenħtieġ li l-impriżi konġunti joħolqu ambjent legali u organizzazzjonali li jippermetti lill-membri jwettqu l-impenji tagħhom filwaqt li jiżguraw l-aċċess miftuħ kontinwu tal-inizjattiva , it-trasparenza u r-rispett tar-regoli dwar il-kunflitti ta' interess, matul l-implimentazzjoni tagħhom, b'mod partikolari għall-iffissar tal-prijoritajiet u għall-parteċipazzjoni f'sejħiet għal proposti filwaqt li tiġi promossa parteċipazzjoni li hi bbilanċjata bejn il-ġeneri u ġeografikament diversa . Jenħtieġ li l-impriżi konġunti, fejn xieraq, jidentifikaw sejħiet għal proposti fejn jiġi promoss rwol ta' koordinazzjoni għall-parteċipanti tal-SMEs.

Emenda 20

Proposta għal regolament

Premessa 23

Test propost mill-Kummissjoni Emenda (23) Simplifikazzjoni ulterjuri hija l-pedament tal-Programm Qafas Orizzont Ewropa. F'dak il-kuntest, jenħtieġ li jkun hemm mekkaniżmu ta' rapportar simplifikat għas-sħab, li ma għadhomx meħtieġa jirrapportaw dwar il-kostijiet mhux eliġibbli. Jenħtieġ li l-kontribuzzjonijiet in natura għall-attivitajiet operazzjonali jitqiesu biss fuq il-bażi tal-kostijiet eliġibbli. Dan jippermetti l-kalkolu awtomatizzat ta' kontribuzzjonijiet in natura għall-attivitajiet operazzjonali permezz tal-għodod tal-IT ta' Orizzont Ewropa, inaqqas il-piż amministrattiv għas-sħab u jagħmel il-mekkaniżmu ta' rapportar għall-kontribuzzjonijiet aktar effettiv. Jenħtieġ li l-kontribuzzjonijiet in natura għall-attivitajiet operazzjonali jiġu mmonitorjati mill-qrib mill-impriżi konġunti u jenħtieġ li jitħejjew rapporti regolari mid-direttur eżekuttiv tal-bord ta' tmexxija sabiex jiġi stabbilit jekk il-progress fl-ilħuq tal-miri tal-kontribuzzjonijiet in natura huwiex sodisfaċenti biżżejjed. Jenħtieġ li l-bord ta' tmexxija jivvaluta kemm l-isforzi magħmula kif ukoll ir-riżultati miksuba mill-membri li jikkontribwixxu għal attivitajiet operazzjonali, kif ukoll fatturi oħra, bħal-livell ta' parteċipazzjoni tal-SMEs u l-attraenza tal-inizjattiva għall-ġodda . Meta jkun meħtieġ, jenħtieġ li jieħu miżuri rimedjali u korrettivi xierqa filwaqt li jqis il-prinċipji tal-aċċess miftuħ u tat-trasparenza. (23) Simplifikazzjoni ulterjuri hija l-pedament tal-Programm Qafas Orizzont Ewropa. F'dak il-kuntest, jenħtieġ li jkun hemm mekkaniżmu ta' rapportar simplifikat għas-sħab, li ma għadhomx meħtieġa jirrapportaw dwar il-kostijiet mhux eliġibbli. Jenħtieġ li l-kontribuzzjonijiet in natura għall-attivitajiet operazzjonali jitqiesu biss fuq il-bażi tal-kostijiet eliġibbli. Dan jippermetti l-kalkolu awtomatizzat ta' kontribuzzjonijiet in natura għall-attivitajiet operazzjonali permezz tal-għodod tal-IT ta' Orizzont Ewropa, inaqqas il-piż amministrattiv għas-sħab u jagħmel il-mekkaniżmu ta' rapportar għall-kontribuzzjonijiet aktar effettiv. Jenħtieġ li l-kontribuzzjonijiet in natura għall-attivitajiet operazzjonali jiġu mmonitorjati mill-qrib mill-impriżi konġunti u jenħtieġ li jitħejjew rapporti regolari mid-direttur eżekuttiv tal-bord ta' tmexxija u jsiru pubbliċi fil-ħin fuq is-sit web tal-impriża konġunta rilevanti sabiex jiġi stabbilit jekk il-progress fl-ilħuq tal-miri tal-kontribuzzjonijiet in natura huwiex sodisfaċenti biżżejjed. Jenħtieġ li l-bord ta' tmexxija jivvaluta kemm l-isforzi magħmula kif ukoll ir-riżultati miksuba mill-membri li jikkontribwixxu għal attivitajiet operazzjonali, kif ukoll fatturi oħra, bħal-livell ta' parteċipazzjoni tal-SMEs, l-attraenza tal-inizjattiva għall-parteċipanti ġodda u d-diversità ġeografika . Meta jkun meħtieġ, jenħtieġ li jieħu miżuri rimedjali u korrettivi xierqa filwaqt li jqis il-prinċipji tal-aċċess miftuħ u tat-trasparenza.

Emenda 21

Proposta għal regolament

Premessa 24

Test propost mill-Kummissjoni Emenda (24) Jenħtieġ li l-impriżi konġunti jipprovdu opportunità u inċentiv sistematiċi għall-membri għajr l-Unjoni sabiex jikkombinaw l-attivitajiet ta' riċerka u ta' innovazzjoni tagħhom ma' dawk tal-impriża konġunta. Jenħtieġ li attivitajiet addizzjonali ma jirċevux appoġġ finanzjarju mill-impriża konġunta. Madankollu, dawn jistgħu jitqiesu bħala kontribuzzjonijiet in natura tal-membri meta jikkontribwixxu għall-objettivi tal-impriża konġunta u marbuta direttament mal-attivitajiet tagħha. Dik ir-rabta tista' tiġi stabbilita permezz tal-adozzjoni tar-riżultati minn azzjonijiet indiretti ffinanzjati mill-impriża konġunta jew mill-inizjattivi preċedenti tagħha, jew billi jintwera valur miżjud sinifikanti tal-Unjoni. Jenħtieġ li dan ir-Regolament jistabbilixxi dispożizzjonijiet aktar speċifiċi dwar il-kamp ta' applikazzjoni tal-attivitajiet addizzjonali għal kull impriża konġunta, sakemm dan ikun meħtieġ biex jinkisbu d-direzzjonalità u l-impatt mixtieqa. Jenħtieġ li jiġi deċiż ukoll mill-bordijiet ta' tmexxija tal-impriżi konġunti jekk, għall-valutazzjoni tal-kontribuzzjonijiet, l-użu ta' metodi ta' simplifikazzjoni bħal somom f'daqqa jew kostijiet ta' unità huwiex meħtieġ sabiex jinkisbu simplifikazzjoni, kosteffettività u livell xieraq ta' protezzjoni ta' data kummerċjali kunfidenzjali. (24) Jenħtieġ li l-impriżi konġunti jipprovdu opportunità u inċentiv sistematiċi għall-membri għajr l-Unjoni sabiex jikkombinaw l-attivitajiet ta' riċerka u ta' innovazzjoni tagħhom ma' dawk tal-impriża konġunta. Jenħtieġ li attivitajiet addizzjonali ma jirċevux appoġġ finanzjarju mill-impriża konġunta. Madankollu, dawn jistgħu jitqiesu bħala kontribuzzjonijiet in natura tal-membri meta jikkontribwixxu għall-objettivi tal-impriża konġunta u marbuta direttament mal-attivitajiet tagħha. Dik ir-rabta tista' tiġi stabbilita permezz tal-adozzjoni tar-riżultati minn azzjonijiet indiretti ffinanzjati mill-impriża konġunta jew mill-inizjattivi preċedenti tagħha, jew billi jintwera valur miżjud sinifikanti tal-Unjoni. Jenħtieġ li dan ir-Regolament jistabbilixxi dispożizzjonijiet aktar speċifiċi dwar l-identifikazzjoni tal-kamp ta' applikazzjoni tal-attivitajiet addizzjonali bl-aktar mod trasparenti għal kull impriża konġunta, sakemm dan ikun meħtieġ biex jinkisbu d-direzzjonalità u l-impatt mixtieqa. Jenħtieġ li jiġi deċiż ukoll mill-bordijiet ta' tmexxija tal-impriżi konġunti jekk, għall-valutazzjoni tal-kontribuzzjonijiet, l-użu ta' metodi ta' simplifikazzjoni bħal somom f'daqqa jew kostijiet ta' unità huwiex meħtieġ sabiex jinkisbu simplifikazzjoni, kosteffettività u livell xieraq ta' protezzjoni ta' data kummerċjali kunfidenzjali.

Emenda 22

Proposta għal regolament

Premessa 24a (ġdida)

Test propost mill-Kummissjoni Emenda (24a) Sabiex tappoġġa l-karrieri tar-riċerkaturi żgħażagħ u trawwem l-eċċellenza fir-riċerka u l-innovazzjoni, l-impriżi konġunti jenħtieġ li jipprovdu informazzjoni aġġornata u sejħiet miftuħa regolari għall-istudenti tal-PhD u ta' wara d-dottorat fil-mandat tal-impriża konġunta rilevanti, billi tippromwovi, fejn rilevanti, il-komplementarjetajiet u s-sinerġiji mal-Azzjonijiet Marie Skłodowska-Curie.

Emenda 23

Proposta għal regolament

Premessa 25

Test propost mill-Kummissjoni Emenda (25) Jenħtieġ li l-governanza tal-impriżi konġunti tiżgura li l-proċessi tat-teħid ta' deċiżjonijiet tagħhom ikunu idonei sabiex iżommu l-pass mal-ambjent soċjoekonomiku u teknoloġiku li qed jinbidel b'rata mgħaġġla u mal-isfidi globali. Jenħtieġ li l-impriżi konġunti jibbenefikaw mill-għarfien espert, mill-pariri u mill-appoġġ mill-partijiet ikkonċernati rilevanti kollha, sabiex jimplimentaw b'mod effettiv il-kompiti tagħhom u jiżguraw sinerġiji fil-livell tal-Unjoni u dak nazzjonali. Għalhekk, jenħtieġ li l-impriżi konġunti jingħataw is-setgħa li jistabbilixxu korpi konsultattivi bl-għan li jipprovdulhom pariri esperti u jwettqu kwalunkwe kompitu ieħor ta' natura konsultattiva li jkun meħtieġ għall-kisba tal-objettivi tal-impriżi konġunti. Fl-istabbiliment tal-korpi konsultattivi, jenħtieġ li l-impriżi konġunti jiżguraw rappreżentanza bbilanċjata ta' esperti fi ħdan il-kamp ta' applikazzjoni tal-attivitajiet tal-impriża konġunta , inkluż fir-rigward tal-bilanċ bejn il-ġeneri . Jenħtieġ li l-parir ipprovdut minn dawn il-korpi kif ukoll minn dawk tal-awtoritajiet nazzjonali u reġjonali u ta' partijiet ikkonċernati oħra ta' impriżi konġunti jġib miegħu perspettivi xjentifiċi. (25) Jenħtieġ li l-governanza tal-impriżi konġunti tiżgura li l-proċessi tat-teħid ta' deċiżjonijiet tagħhom ikunu trasparenti u idonei sabiex iżommu l-pass mal-ambjent soċjoekonomiku u teknoloġiku li qed jinbidel b'rata mgħaġġla u mal-isfidi globali. Jenħtieġ li l-korpi governattivi ta' impriżi konġunti jqisu wkoll il-prinċipju tal-bilanċ bejn il-ġeneri u d-diversità ġeografika. Jenħtieġ li l-impriżi konġunti jibbenefikaw mill-għarfien espert, mill-pariri u mill-appoġġ mill-partijiet ikkonċernati rilevanti kollha, inkluż iżda mhux limitat għal universitajiet u organizzazzjonijiet oħra tar-riċerka, rappreżentanti tal-industrija u l-SMEs sabiex jimplimentaw b'mod effettiv il-kompiti tagħhom u jiżguraw sinerġiji fil-livell tal-Unjoni, dak nazzjonali u reġjonali . Għalhekk, jenħtieġ li l-impriżi konġunti jingħataw is-setgħa li jistabbilixxu korpi konsultattivi bl-għan li jipprovdulhom pariri esperti u jwettqu kwalunkwe kompitu ieħor ta' natura konsultattiva li jkun meħtieġ għall-kisba tal-objettivi tal-impriżi konġunti. Fl-istabbiliment tal-korpi konsultattivi, jenħtieġ li l-impriżi konġunti jiżguraw rappreżentanza bbilanċjata ta' esperti fi ħdan il-kamp ta' applikazzjoni tal-attivitajiet tal-impriża konġunta. Jenħtieġ li l-parir ipprovdut minn dawn il-korpi kif ukoll minn dawk tal-awtoritajiet nazzjonali u reġjonali, ta' partijiet ikkonċernati oħra ta' impriżi konġunti u ta' organizzazzjonijiet tas-soċjetà ċivili jġib miegħu perspettivi xjentifiċi.

Emenda 24

Proposta għal regolament

Premessa 26

Test propost mill-Kummissjoni Emenda (26) Jenħtieġ li l-impriżi konġunti jkunu jistgħu jistabbilixxu korp konsultattiv b'funzjoni konsultattiva xjentifika. Jenħtieġ li dak il-korp jew il-membri tiegħu jkunu f'pożizzjoni li jipprovdu pariri xjentifiċi indipendenti u appoġġ lill-impriża konġunta rispettiva . Jenħtieġ li l-pariri xjentifiċi jikkonċernaw, b'mod partikolari, pjanijiet ta' ħidma annwali, attivitajiet addizzjonali kif ukoll kwalunkwe aspett ieħor tal-kompiti tal-impriżi konġunti, kif meħtieġ. (26) Jenħtieġ li l-impriżi konġunti jistabbilixxu korp konsultattiv b'funzjoni konsultattiva xjentifika. Jenħtieġ li dak il-korp jew il-membri tiegħu jipprovdu pariri xjentifiċi indipendenti u appoġġ lill-impriża konġunta rilevanti indipendentement minn membri ta' korpi governattivi oħra tal-impriża konġunta . Jenħtieġ li l-pariri xjentifiċi jikkonċernaw, b'mod partikolari, l-aġenda strateġika ta' riċerka u ta' innovazzjoni, il-pjanijiet ta' ħidma annwali, attivitajiet addizzjonali , impatti soċjoekonomiċi, ambjentali u klimatiċi, membri potenzjali ġodda kif ukoll kwalunkwe aspett ieħor tal-kompiti tal-impriżi konġunti, kif meħtieġ.

Emenda 25

Proposta għal regolament

Premessa 26a (ġdida)

Test propost mill-Kummissjoni Emenda (26a) Il-bordijiet ta' tmexxija jenħtieġ li jipprovdu lill-korp konsultattiv xjentifiku b'informazzjoni f'waqtha dwar deċiżjonijiet li jikkonċernaw rakkomandazzjonijiet u opinjonijiet proposti mill-korp konsultattiv xjentifiku. Dawk ir-rapporti jenħtieġ li jsiru disponibbli għall-pubbliku.

Emenda 26

Proposta għal regolament

Premessa 28

Test propost mill-Kummissjoni Emenda (28) Bil-ħsieb li jiġi żgurat li l-impriżi konġunti jkunu konxji tal-pożizzjonijiet u tal-fehmiet tal-partijiet ikkonċernati mill-katina tal-valur kollha fl-oqsma rispettivi tagħhom, l-impriżi konġunti jenħtieġ li jkunu jistgħu jistabbilixxu l-gruppi ta' partijiet ikkonċernati konsultattivi rispettivi tagħhom, li għandhom jiġu kkonsultati dwar kwistjonijiet orizzontali jew fuq kwistjonijiet speċifiċi, skont il-ħtiġijiet ta' kull impriża konġunta. Jenħtieġ li tali gruppi jkunu miftuħa għall-partijiet ikkonċernati pubbliċi u privati kollha, inklużi gruppi ta' interess organizzati, u gruppi ta' interess internazzjonali mill-Istati Membri, minn pajjiżi assoċjati kif ukoll minn pajjiżi oħrajn, attivi fil-qasam tal-impriżi konġunti. (28) Bil-ħsieb li jiġi żgurat li l-impriżi konġunti jkunu konxji tal-pożizzjonijiet u tal-fehmiet tal-partijiet ikkonċernati mill-katina tal-valur kollha fl-oqsma rispettivi tagħhom, l-impriżi konġunti jenħtieġ li jkunu jistgħu jistabbilixxu l-gruppi ta' partijiet ikkonċernati konsultattivi rispettivi tagħhom, li għandhom jiġu kkonsultati dwar kwistjonijiet orizzontali jew fuq kwistjonijiet speċifiċi, skont il-ħtiġijiet ta' kull impriża konġunta. Jenħtieġ li tali gruppi jkunu miftuħa għall-partijiet ikkonċernati pubbliċi u privati kollha, inklużi gruppi ta' interess organizzati, organizzazzjonijiet tas-soċjetà ċivili u gruppi ta' interess internazzjonali mill-Istati Membri, minn pajjiżi assoċjati kif ukoll minn pajjiżi oħrajn, attivi fil-qasam tal-impriżi konġunti.

Emenda 27

Proposta għal regolament

Premessa 29

Test propost mill-Kummissjoni Emenda (29) Jenħtieġ li l-impriżi konġunti joperaw b'mod miftuħ u trasparenti, billi jipprovdu l-informazzjoni rilevanti kollha fil-ħin lill-korpi xierqa tagħhom kif ukoll billi jippromwovu l-attivitajiet tagħhom, inklużi attivitajiet ta' informazzjoni u ta' disseminazzjoni, lill-pubbliku usa'. (29) Jenħtieġ li l-impriżi konġunti joperaw b'mod sempliċi, flessibli, miftuħ , ġust u trasparenti, billi jipprovdu l-informazzjoni rilevanti kollha fil-ħin lill-korpi xierqa tagħhom kif ukoll billi jippromwovu l-attivitajiet tagħhom, inklużi attivitajiet ta' informazzjoni u ta' disseminazzjoni, lill-pubbliku usa' , filwaqt li jwettqu kampanji ta' sensibilizzazzjoni u jippromwovu attivitajiet edukattivi u ta' disseminazzjoni, bl-involviment ta' networks akkademiċi, xjentifiċi u ta' għarfien, sħab soċjali u ekonomiċi, il-media, organizzazzjonijiet li jirrapreżentaw l-industrija u tal-SMEs u atturi oħra . Jenħtieġ li l-impriżi konġunti kollha jagħmlu sforzi ddedikati biex jiżguraw li l-pubbliku jkun informat biżżejjed u fil-ħin dwar l-attivitajiet tal-impriżi konġunti u jenħtieġ li jipprovdu informazzjoni xierqa dwar is-siti web rispettivi tagħhom, inkluża l-pubblikazzjoni ta' dokumentazzjoni rilevanti bħal attivitajiet annwali, rapporti ta' progress, aġendi u minuti tal-laqgħat tal-bord f'konformità mar-regoli ta' kunfidenzjalità. Dawn jenħtieġ li jtejbu d-djalogu mas-soċjetà, iżidu s-sensibilizzazzjoni, jiffavorixxu parteċipazzjoni attiva fl-istadji kollha ta' inkjesta xjentifika, u b'hekk jippermettu liċ-ċittadini jfasslu b'mod konġunt soluzzjonijiet, jikkontribwixxu għall-ideat u joħolqu attitudnijiet kostruttivi dwar l-attivitajiet u r-riżultati tal-impriżi konġunti, biex b'hekk tiżdied il-fiduċja f'soluzzjonijiet teknoloġiċi għal sfidi attwali u futuri.

Emenda 28

Proposta għal regolament

Premessa 30

Test propost mill-Kummissjoni Emenda (30) Jenħtieġ li l-impriżi konġunti jiġu implimentati bl-użu ta' struttura u ta' regoli li jtejbu l-effiċjenza u jiżguraw is-simplifikazzjoni . Għal dak l-għan, jenħtieġ li l-impriżi konġunti jadottaw regoli finanzjarji speċifiċi għall-ħtiġijiet tagħhom f'konformità mal-Artikolu 71 tar-Regolament (UE, Euratom) Nru 2018/1046 tal-Parlament Ewropew u tal-Kunsill (2). (30) L-istruttura ta' governanza u l-uffiċċju ddedikat għall-programm huma karatteristiċi uniċi tal-impriżi konġunti li jenħtieġ li jippermettu livell ogħla ta' operazzjonijiet ibbażati fuq il-fiduċja. Jenħtieġ li l-impriżi konġunti jiġu implimentati bl-użu ta' struttura u ta' regoli li jtejbu l-impatt u l-effiċjenza tagħhom u jiżguraw l-akbar simplifikazzjoni amministrattiva għall-benefiċjarji u t-tnaqqis tal-piż amministrattiv tagħhom . Għal dak l-għan, jenħtieġ li l-impriżi konġunti jadottaw regoli finanzjarji speċifiċi għall-ħtiġijiet tagħhom f'konformità mal-Artikolu 71 tar-Regolament (UE, Euratom) Nru 2018/1046 tal-Parlament Ewropew u tal-Kunsill (2). Sabiex l-impriżi konġunti jkunu jistgħu jwettqu l-kompiti tagħhom u attivitajiet addizzjonali, jenħtieġ li jiddisponu minn persunal adegwat f'termini tal-ammont u tal-grad.

Emenda 29

Proposta għal regolament

Premessa 32

Test propost mill-Kummissjoni Emenda (32) Jenħtieġ li l-parteċipazzjoni f'azzjonijiet indiretti ffinanzjati mill-impriżi konġunti fil-qafas ta' Orizzont Ewropa tikkonforma mar-regoli stabbiliti fir-Regolament dwar Orizzont Ewropa. Jenħtieġ li l-impriżi konġunti jiżguraw applikazzjoni konsistenti ta' dawk ir-regoli fuq il-bażi tal-miżuri rilevanti adottati mill-Kummissjoni. Jenħtieġ li l-impriżi konġunti jużaw il-mudell korporattiv tal-ftehim ta' għotja mħejji mill-Kummissjoni. Fir-rigward tal-perjodu sabiex jiġu kkontestati t-trasferimenti tas-sjieda tar-riżultati msemmija fl-[Artikolu 36(4)] tar-Regolament dwar Orizzont Ewropa, jenħtieġ li titqies id-durata taċ-ċikli ta' innovazzjoni fl-oqsma koperti mill-impriżi konġunti rispettivi . (32) Jenħtieġ li l-parteċipazzjoni f'azzjonijiet indiretti ffinanzjati mill-impriżi konġunti fil-qafas ta' Orizzont Ewropa tikkonforma mar-regoli stabbiliti fir-Regolament dwar Orizzont Ewropa . B'mod partikolari, l-SMEs jista' ma jkollhomx ir-riżorsi biex jinvolvu ruħhom b'mod attiv fi proġetti Ewropej u jenħtieġ li jiġu appoġġati mill-impriżi konġunti kollha biex jipparteċipaw fl-attivitajiet tagħhom. Madankollu, sabiex tiġi mħeġġa l-parteċipazzjoni tal-SMEs, jenħtieġ li l-impriżi konġunti jkunu jistgħu japplikaw rati differenti ta' rimborż għall-finanzjament tal-Unjoni f'azzjoni skont it-tip ta' parteċipant. Ir-rati ta' rimborż jenħtieġ li jiġu indikati fil-programm ta' ħidma . Jenħtieġ li l-impriżi konġunti jiżguraw applikazzjoni konsistenti ta' dawk ir-regoli fuq il-bażi tal-miżuri rilevanti adottati mill-Kummissjoni. Jenħtieġ li l-impriżi konġunti jużaw il-mudell korporattiv tal-ftehim ta' għotja mħejji mill-Kummissjoni. Fir-rigward tal-perjodu sabiex jiġu kkontestati t-trasferimenti tas-sjieda tar-riżultati msemmija fl-[Artikolu 36(4)] tar-Regolament dwar Orizzont Ewropa, jenħtieġ li titqies id-durata taċ-ċikli ta' innovazzjoni fl-oqsma koperti mill-impriżi konġunti rilevanti .

Emenda 30

Proposta għal regolament

Premessa 32a (ġdida)

Test propost mill-Kummissjoni Emenda (32a) Peress li n-nuqqas ta' ħiliet huwa ostaklu kbir għall-kompetittività, jenħtieġ li l-impriżi konġunti jikkontribwixxu b'mod attiv biex inaqqsu d-diskrepanza f'ħiliet speċifiċi madwar l-Unjoni u jadottaw miżuri biex itejbu l-bilanċ bejn il-ġeneri u jindirizzaw id-dimensjoni tal-ġeneru, inklużi l-oqsma STEM, billi jgħinu fil-bini ta' kapital uman u ta' għarfien ġdid, billi jinvolvu ruħhom f'kampanji ta' sensibilizzazzjoni u jippromwovu attivitajiet edukattivi u ta' disseminazzjoni, bl-involviment ta' networks akkademiċi, xjentifiċi u ta' għarfien, sħab soċjali u ekonomiċi, il-media, organizzazzjonijiet li jirrapreżentaw l-industrija u tal-SMEs u atturi oħra. Jenħtieġ li l-impriżi konġunti jfittxu possibbiltajiet biex jinfurmaw lill-istudenti li jistgħu jkunu jixtiequ karriera fix-xjenza, fit-teknoloġija, fl-inġinerija u fil-matematika u f'oqsma oħra relatati mal-attivitajiet operazzjonali tal-impriżi konġunti. Jenħtieġ li l-impriżi konġunti jkunu wieħed mill-istrumenti biex jattiraw it-talenti u jnaqqsu l-problema tal-eżodu ta' mħuħ, filwaqt li jżommu ċirkolazzjoni bbilanċjata ta' riċerkaturi u għarfien espert speċjalizzat.

Emenda 31

Proposta għal regolament

Premessa 33

Test propost mill-Kummissjoni Emenda (33) Wieħed mill-finijiet ewlenin tal-impriżi konġunti huwa li jrawmu l-kapaċitajiet ekonomiċi tal-Unjoni u b'mod partikolari s-sovranità xjentifika u teknoloġika tagħha. Barra minn hekk, l-irkupru ta' wara l-pandemija jenfasizza l-ħtieġa li jsir investiment f'teknoloġiji ewlenin bħall-5G , l-IA, il-cloud, iċ-ċibersigurtà u t-teknoloġija ekoloġika u l-valorizzazzjoni ta' dawn it-teknoloġiji fl-Unjoni. Ir-riżultati ġġenerati mill-parteċipanti kollha se jaqdu rwol importanti f'dan ir-rigward u l-parteċipanti kollha se jibbenefikaw mill-finanzjament tal-Unjoni permezz tar-riżultati ġġenerati fil-proġett u mid-drittijiet ta' aċċess għalihom, anki dawk il-parteċipanti li ma jkunux irċevew finanzjament mill-Unjoni. Għalhekk, sabiex jiġu protetti l-interessi tal-Unjoni, jenħtieġ li d-dritt għal impriżi konġunti li joġġezzjonaw għal trasferimenti tas-sjieda tar-riżultati jew għal għotjiet ta' liċenzja esklużiva rigward ir-riżultati japplika wkoll għal parteċipanti li ma jkunux irċevew finanzjament mill-Unjoni. Fl-eżerċitar ta' dan id-dritt ta' kontestazzjoni, jenħtieġ li l-impriża konġunta ssib bilanċ ġust bejn l-interessi tal-Unjoni u l-protezzjoni tad-drittijiet fundamentali fuq ir-riżultati tal-parteċipanti mingħajr finanzjament f'konformità mal-prinċipju tal-proporzjonalità, b'kunsiderazzjoni tal-fatt li dawn il-parteċipanti ma jkunu rċevew l-ebda finanzjament mill-Unjoni għall-azzjoni li minnha ġew iġġenerati r-riżultati. (33) Fost il-finijiet ewlenin tal-impriżi konġunti huma li jrawmu l-kapaċitajiet ekonomiċi tal-Unjoni u b'mod partikolari s-sovranità industrijali, xjentifika u teknoloġika tagħha kif ukoll in-newtralità klimatika u li jibnu ekonomija aktar sostenibbli u kompetittiva permezz ta' innovazzjoni xjentifika, diġitali u teknoloġika . Barra minn hekk, l-irkupru ta' wara l-pandemija jenfasizza l-ħtieġa li jsir investiment f'infrastrutturi meħtieġa u f'teknoloġiji ewlenin bħat-tekonoloġiji ta' komunikazzjoni ġodda, il-5G u s-6G , l-IA, il-cloud, iċ-ċibersigurtà u t-teknoloġija ekoloġika kif ukoll il-valorizzazzjoni, il-varar u l-kummerċjalizzazzjoni ta' dawn it-teknoloġiji fl-Unjoni. Jenħtieġ li l-impriżi konġunti jikkontribwixxu għat-trawwim tax-xjenza miftuħa f'konformità mal-prinċipji stabbiliti fl-Artikoli 14 u 39 tar-Regolament dwar Orizzont Ewropa, li jiddikjara li l-aċċess għad-data tar-riċerka jenħtieġ li jkun “kemm jista' jkun miftuħ, magħluq kemm meħtieġ”, filwaqt li jiġu kkunsidrati l-interessi leġittimi tal-benefiċjarji . Ir-riżultati ġġenerati mill-parteċipanti kollha se jaqdu rwol importanti f'dan ir-rigward u l-parteċipanti kollha se jibbenefikaw mill-finanzjament tal-Unjoni permezz tar-riżultati ġġenerati fil-proġett u mid-drittijiet ta' aċċess għalihom, anki dawk il-parteċipanti li ma jkunux irċevew finanzjament mill-Unjoni. Għalhekk, sabiex jiġu protetti l-interessi tal-Unjoni, jenħtieġ li d-dritt għal impriżi konġunti li joġġezzjonaw għal trasferimenti tas-sjieda tar-riżultati jew għal għotjiet ta' liċenzja esklużiva rigward ir-riżultati japplika wkoll għal parteċipanti li ma jkunux irċevew finanzjament mill-Unjoni. Fl-eżerċitar ta' dan id-dritt ta' kontestazzjoni, jenħtieġ li l-impriża konġunta ssib bilanċ ġust bejn l-interessi tal-Unjoni u l-protezzjoni tad-drittijiet fundamentali fuq ir-riżultati tal-parteċipanti mingħajr finanzjament f'konformità mal-prinċipju tal-proporzjonalità, b'kunsiderazzjoni tal-fatt li dawn il-parteċipanti ma jkunu rċevew l-ebda finanzjament mill-Unjoni għall-azzjoni li minnha ġew iġġenerati r-riżultati.

Emenda 32

Proposta għal regolament

Premessa 38

Test propost mill-Kummissjoni Emenda (38) F'konformità mal-[Artikolu 8(2)(c)] tar-Regolament dwar Orizzont Ewropa, jenħtieġ li l-impriżi konġunti jkollhom approċċ ċar taċ-ċiklu tal-ħajja. Sabiex l-interessi finanzjarji tal-Unjoni jiġu protetti b'mod adegwat, jenħtieġ li l-impriżi konġunti jiġu stabbiliti għal perjodu li jintemm fil-31 ta' Diċembru 2031 sabiex ikunu jistgħu jeżerċitaw ir-responsabbiltajiet tagħhom fir-rigward tal-implimentazzjoni tal-għotjiet sakemm jitlestew l-aħħar azzjonijiet indiretti mnedija. (38) Jenħtieġ li l-impriżi konġunti jiġu ffinanzjati mill-programmi tal-Unjoni fl-ambitu tal-QFP u, fejn ikun applikabbli, min-Next Generation EU. F'konformità mal-[Artikolu 8(2)(c)] tar-Regolament dwar Orizzont Ewropa, jenħtieġ li l-impriżi konġunti jkollhom approċċ ċar taċ-ċiklu tal-ħajja. Sabiex l-interessi finanzjarji tal-Unjoni jiġu protetti b'mod adegwat, jenħtieġ li l-impriżi konġunti jiġu stabbiliti għal perjodu li jintemm fil-31 ta' Diċembru 2031 sabiex ikunu jistgħu jeżerċitaw ir-responsabbiltajiet tagħhom fir-rigward tal-implimentazzjoni tal-għotjiet sakemm jitlestew l-aħħar azzjonijiet indiretti mnedija.

Emenda 33

Proposta għal regolament

Premessa 38a (ġdida)

Test propost mill-Kummissjoni Emenda (38a) L-impriża konġunta, il-korpi u l-persunal tagħha jenħtieġ li jevitaw kwalunkwe kunflitt ta' interess fl-implimentazzjoni tal-attivitajiet tagħhom. Jenħtieġ li l-bord ta' tmexxija u d-Diretturi Eżekuttivi jadottaw regoli għall-prevenzjoni, l-evitar u l-ġestjoni ta' kunflitti ta' interess. Jenħtieġ li l-Membri tal-Kumitat Xjentifiku jagħmlu disponibbli għall-pubbliku u jżommu aġġornata dikjarazzjoni tal-attivitajiet professjonali kollha, tal-interessi finanzjarji u tal-kunflitti ta' interess.

Emenda 34

Proposta għal regolament

Premessa 39

Test propost mill-Kummissjoni Emenda (39) Fil-kuntest tal-prijorità tal-Kummissjoni Ewropea ta' “Patt Ekoloġiku Ewropew” (3) appoġġat mill-Istrateġija riveduta tal-Unjoni dwar il-Bijoekonomija (4), mill-Istrateġija tal-UE għall-Bijodiversità (5), mill-Komunikazzjoni Pjaneta Nadif għall-Kulħadd (6), mill-Pjan ta' Azzjoni għal Ekonomija Ċirkolari (7) u mill-komunikazzjoni l-ġdida Mill-Għalqa sal-Platt (8), jenħtieġ li s-settur Ewropew b'bażi bijoloġika, inklużi l-SMEs, ir-reġjuni u l-produtturi primarji jsiru newtrali għall-klima, aktar ċirkolari u aktar sostenibbli filwaqt li jibqgħu kompetittivi fuq skala globali. Ekosistema tal-innovazzjoni b'bażi bijoloġika b'saħħitha, effiċjenti fir-riżorsi u kompetittiva tista' tnaqqas id-dipendenza fuq materja prima u riżorsi minerali fossili mhux rinnovabbli u tħaffef is-sostituzzjoni tagħhom. Tista' tiżviluppa prodotti, materjali, proċessi u nutrijenti rinnovabbli b'bażi bijoloġika mill-iskart u mill-bijomassa permezz tal-innovazzjoni mmexxija mis-sostenibbiltà u miċ-ċirkolarità. Tali Ekosistema tista' toħloq ukoll valur mill-materja prima lokali – inklużi l-iskart, ir-residwi u l-flussi sekondarji – sabiex iġġib impjiegi, tkabbir ekonomiku u żvilupp madwar l-Unjoni mhux biss f'żoni urbani iżda wkoll f'territorji rurali u kostali fejn tiġi prodotta l-bijomassa u li spiss ikunu reġjuni periferali li rarament jibbenefikaw mill-iżvilupp industrijali. (39) Fil-kuntest tal-prijorità tal-Kummissjoni ta' “Patt Ekoloġiku Ewropew” (3) appoġġat mill-Istrateġija riveduta tal-Unjoni dwar il-Bijoekonomija (4), mill-Istrateġija tal-UE għall-Bijodiversità (5), mill-Komunikazzjoni Pjaneta Nadif għall-Kulħadd (6), mill-Pjan ta' Azzjoni għal Ekonomija Ċirkolari (7), mill-komunikazzjoni l-ġdida Mill-Għalqa sal-Platt (8) u l-SDGs tan-NU, jenħtieġ li s-settur Ewropew b'bażi bijoloġika, inklużi l-SMEs u n-negozji ġodda , ir-reġjuni u l-produtturi primarji jsiru newtrali għall-klima, aktar ċirkolari u aktar sostenibbli filwaqt li jibqgħu kompetittivi fuq skala globali. Ekosistema tal-innovazzjoni b'bażi bijoloġika b'saħħitha, effiċjenti fir-riżorsi u kompetittiva tista' tnaqqas id-dipendenza fuq materja prima u riżorsi minerali fossili mhux rinnovabbli u tħaffef is-sostituzzjoni tagħhom. Tista' tiżviluppa prodotti, materjali, proċessi u nutrijenti rinnovabbli b'bażi bijoloġika mill-iskart u mill-bijomassa permezz tal-innovazzjoni mmexxija mis-sostenibbiltà u miċ-ċirkolarità. Tali Ekosistema tista' toħloq ukoll valur mill-materja prima lokali – inklużi l-iskart, ir-residwi u l-flussi sekondarji – sabiex iġġib impjiegi, tkabbir soċjali u żvilupp madwar l-Unjoni mhux biss f'żoni urbani iżda speċjalment f'territorji rurali u kostali fejn tiġi prodotta l-bijomassa u li spiss ikunu reġjuni periferali li rarament jibbenefikaw mill-iżvilupp industrijali , ekonomiku u soċjali . Din tista' tikkontribwixxi wkoll għall-identifikazzjoni ta' soluzzjonijiet li jużaw teknoloġiji u approċċi ta' emissjonijiet negattivi.

Emenda 35

Proposta għal regolament

Premessa 40

Test propost mill-Kummissjoni Emenda (40) L-Impriża Konġunta dwar l-Industrija Bbażata fuq il-Prodotti Bijoloġiċi stabbilita fil-qafas ta' Orizzont 2020 iffokat fuq l-użu sostenibbli tar-riżorsi, speċjalment f'setturi intensivi fir-riżorsi u b'impatt għoli, bħall-agrikoltura, il-manifattura tat-tessuti u l-kostruzzjoni, b'mod partikolari mmirata wkoll lejn l-operaturi lokali, il-manifatturi, l-impjanti u l-fabbriki. L-evalwazzjoni interim tagħha ppubblikata f'Ottubru 2017 inkludiet sett b'saħħtu ta' 34 rakkomandazzjoni li huma riflessi fit-tfassil tal-Impriża Konġunta Ewropa Ċirkolari b'Bażi Bijoloġika stabbilita b'dan ir-Regolament. L-Impriża Konġunta Ewropa Ċirkolari b'Bażi Bijoloġika mhijiex kontinwazzjoni diretta tal-Impriża Konġunta dwar l-Industrija Bbażata fuq il-Prodotti Bijoloġiċi iżda, pjuttost, programm li jibni fuq il-kisbiet tal-predeċessur u jindirizza n-nuqqasijiet tiegħu. F'konformità mar-rakkomandazzjonijiet, jenħtieġ li l-Impriża Konġunta Ewropa Ċirkolari b'Bażi Bijoloġika tinvolvi firxa usa' ta' partijiet ikkonċernati inkluż is-settur primarju (l-agrikoltura, l-akkwakultura, is-sajd u l-forestrija) kif ukoll fornituri ta' skart, ta' residwi u ta' flussi sekondarji, awtoritajiet reġjonali u investituri sabiex tipprevjeni fallimenti tas-suq u proċessi b'bażi bijoloġika mhux sostenibbli. Sabiex tilħaq l-objettivi tagħha, jenħtieġ li tiffinanzja biss proġetti li jirrispettaw il-prinċipji taċ-ċirkolarità, tas-sostenibbiltà u tal-limiti planetarji. (40) L-Impriża Konġunta dwar l-Industrija Bbażata fuq il-Prodotti Bijoloġiċi stabbilita fil-qafas ta' Orizzont 2020 iffokat fuq l-użu sostenibbli tar-riżorsi, speċjalment f'setturi intensivi fir-riżorsi u b'impatt għoli, bħall-agrikoltura, il-manifattura tat-tessuti u l-kostruzzjoni, b'mod partikolari mmirata wkoll lejn l-operaturi lokali, il-manifatturi, l-impjanti u l-fabbriki. L-evalwazzjoni interim tagħha ppubblikata f'Ottubru 2017 inkludiet sett b'saħħtu ta' 34 rakkomandazzjoni li huma riflessi fit-tfassil tal-Impriża Konġunta Ewropa Ċirkolari b'Bażi Bijoloġika stabbilita b'dan ir-Regolament. L-Impriża Konġunta Ewropa Ċirkolari b'Bażi Bijoloġika mhijiex kontinwazzjoni diretta tal-Impriża Konġunta dwar l-Industrija Bbażata fuq il-Prodotti Bijoloġiċi iżda, pjuttost, programm li jibni fuq il-kisbiet tal-predeċessur u jindirizza n-nuqqasijiet tiegħu. F'konformità mar-rakkomandazzjonijiet, jenħtieġ li l-Impriża Konġunta Ewropa Ċirkolari b'Bażi Bijoloġika tinvolvi firxa usa' ta' partijiet ikkonċernati inkluż is-settur primarju ( fit-teknoloġija, l-agrikoltura, l-akkwakultura, is-sajd u l-forestrija kollha) kif ukoll fornituri ta' skart, ta' residwi u ta' flussi sekondarji, awtoritajiet reġjonali u investituri sabiex tipprevjeni fallimenti tas-suq u proċessi b'bażi bijoloġika mhux sostenibbli kif ukoll rappreżentanti minn organizzazzjonijiet tas-soċjetà ċivili. B'mod partikolari jenħtieġ li tiżgura l-ftuħ għal atturi iżgħar . Sabiex tilħaq l-objettivi tagħha, jenħtieġ li tiffinanzja biss proġetti li jirrispettaw il-prinċipji taċ-ċirkolarità, tas-sostenibbiltà, tal-limiti planetarji u timmitiga l-impatti soċjali u ambjentali potenzjali tagħhom .

Emenda 36

Proposta għal regolament

Premessa 41

Test propost mill-Kummissjoni Emenda (41) Jenħtieġ li l-Impriża Konġunta Ewropa Ċirkolari b'Bażi Bijoloġika tistabbilixxi Gruppi ta' Varar li jenħtieġ li jservu bħala korpi konsultattivi u jenħtieġ li jipparteċipaw b'mod attiv fid-diskussjonijiet strateġiċi li qed jistabbilixxu l-aġenda għas-sħubija. Huwa kruċjali li dawn il-korpi konsultattivi jiġu inklużi fl-istruttura ta' governanza sabiex jiġu żgurati parteċipazzjoni usa' u investiment privat ogħla fis-settur ċirkolari b'bażi bijoloġika. B'mod partikolari, jenħtieġ li l-Gruppi ta' Varar jipprovdu appoġġ għal-laqgħat strateġiċi tal-Bord ta' Tmexxija fejn il-mexxejja industrijali u r-rappreżentanti tal-partijiet ikkonċernati flimkien ma' rappreżentanti tal-Kummissjoni ta' livell għoli jingħaqdu mal-Bord ta' Tmexxija permanenti sabiex jiddiskutu u jistabbilixxu d-direzzjoni strateġika tas-sħubija. (41) Jenħtieġ li l-Impriża Konġunta Ewropa Ċirkolari b'Bażi Bijoloġika tistabbilixxi Gruppi ta' Varar li jenħtieġ li jservu bħala korpi konsultattivi u jenħtieġ li jipparteċipaw b'mod attiv fid-diskussjonijiet strateġiċi li qed jistabbilixxu l-aġenda għas-sħubija. Huwa kruċjali li dawn il-korpi konsultattivi jiġu inklużi fl-istruttura ta' governanza sabiex jiġu żgurati parteċipazzjoni usa' u investiment privat ogħla fis-settur ċirkolari b'bażi bijoloġika. B'mod partikolari, jenħtieġ li l-Gruppi ta' Varar jipprovdu appoġġ għal-laqgħat strateġiċi tal-Bord ta' Tmexxija fejn il-mexxejja industrijali u r-rappreżentanti tal-partijiet ikkonċernati flimkien ma' rappreżentanti tal-Kummissjoni ta' livell għoli jingħaqdu mal-Bord ta' Tmexxija permanenti sabiex jiddiskutu u jistabbilixxu d-direzzjoni strateġika u jiżguraw is-sostenibbiltà ambjentali u soċjali tas-sħubija.

Emenda 37

Proposta għal regolament

Premessa 42

Test propost mill-Kummissjoni Emenda (42) Jenħtieġ li l-objettiv ewlieni tal-Impriża Konġunta Avjazzjoni Nadifa jkun li tikkontribwixxi għat-tnaqqis tal-impronta ekoloġika tal-avjazzjoni billi taċċellera l-iżvilupp ta' teknoloġiji tal-avjazzjoni newtrali għall-klima għall-aktar varar bikri possibbli tagħhom, u b'hekk tikkontribwixxi b'mod sinifikanti għall-għanijiet ambizzjużi ta' mitigazzjoni tal-impatt ambjentali tal-Patt Ekoloġiku Ewropew, jiġifieri tnaqqis ta' 55 % fl-emissjonijiet sal-2030 meta mqabbla mal-livelli tal-1990, u newtralità klimatika sal-2050. Dan l-objettiv jista' jinkiseb biss permezz tal-aċċellerazzjoni u permezz tal-ottimizzazzjoni tal-proċessi ta' riċerka u ta' innovazzjoni fl-ajrunawtika u billi tittejjeb il-kompetittività globali tal-industrija tal-avjazzjoni tal-Unjoni. Jenħtieġ li l-Impriża Konġunta Avjazzjoni Nadifa tiżgura wkoll li avjazzjoni aktar nadifa tibqa' sikura, sigura u effiċjenti għat-trasport tal-passiġġieri u tal-merkanzija bl-ajru. (42) Jenħtieġ li l-objettiv ewlieni tal-Impriża Konġunta Avjazzjoni Nadifa jkun li tikkontribwixxi għat-tnaqqis tal-impronta ekoloġika tal-avjazzjoni billi taċċellera l-iżvilupp ta' teknoloġiji tal-avjazzjoni newtrali għall-klima għall-aktar varar bikri possibbli tagħhom, u b'hekk tikkontribwixxi b'mod sinifikanti għall-għanijiet ambizzjużi ta' mitigazzjoni tal-impatt ambjentali tal-Patt Ekoloġiku Ewropew, u r-Regolament (UE) 2021/1119 tal-Parlament Ewropew u tal-Kunsill (1a) (il-Liġi Ewropea dwar il-Klima) jiġifieri tnaqqis ta' 55 % fl-emissjonijiet sal-2030 meta mqabbla mal-livelli tal-1990, u newtralità klimatika sa mhux aktar tard mill-2050, f'konformità mal-Ftehim ta' Pariġi . Dan l-objettiv jista' jinkiseb biss permezz tal-aċċellerazzjoni u permezz tal-ottimizzazzjoni tal-proċessi ta' riċerka u ta' innovazzjoni fl-ajrunawtika u billi tittejjeb il-kompetittività globali tal-industrija tal-avjazzjoni tal-Unjoni. Jenħtieġ li l-Impriża Konġunta Avjazzjoni Nadifa tiżgura wkoll li avjazzjoni aktar nadifa tibqa' sikura, sigura u effiċjenti għat-trasport tal-passiġġieri u tal-merkanzija bl-ajru.

Emenda 38

Proposta għal regolament

Premessa 44a (ġdida)

Test propost mill-Kummissjoni Emenda (44a) L-avjazzjoni nadifa u sostenibbli, li qed tħabbat wiċċha ma' sfidi sinifikanti minħabba l-pandemija tal-COVID-19, ġiet rikonoxxuta bħala element vitali għas-suċċess tal-Unjoni f'dinja kompetittiva ħafna. L-Impriża Konġunta Avjazzjoni Nadifa tista' tespandi l-bażi ta' appoġġ għar-riċerka dwar l-ajrunawtika b'modi differenti. Din tista' tgħin fl-importazzjoni ta' għarfien, soluzzjonijiet u potenzjal tal-innovazzjoni ġodda billi ssib ideat fi xjenzi u setturi oħra. Din tista' tippermetti wkoll lill-istudenti jikkontribwixxu f'ambjent industrijali, b'mod partikolari fl-SMEs. Kollaborazzjoni b'suċċess bejn l-impriżi konġunti u l-istituzzjonijiet akkademiċi tista' twassal għal kuntratti ta' riċerka sponsorjati, kollaborazzjonijiet iffinanzjati, programmi ta' internship għall-istudenti, faċilitajiet kondiviżi speċjalizzati, programmi ta' affiljati tal-industrija, għotjiet u premjijiet li jsaħħu lill-komunità akkademika.

Emenda 39

Proposta għal regolament

Premessa 47

Test propost mill-Kummissjoni Emenda (47) L-Ewropa qed taffaċċja l-isfida li jkollha taqdi rwol ewlieni fl-internalizzazzjoni tal-kostijiet soċjetali tal-emissjonijiet ta' gassijiet serra fil-mudell tan-negozju tat-trasport bl-ajru filwaqt li tkompli tiżgura “kundizzjonijiet ekwi” għall-prodotti Ewropej fis-suq globali. Għalhekk, jenħtieġ li l-Impriża Konġunta Avjazzjoni Nadifa tappoġġa lir-rappreżentanti Ewropej fl-istandardizzazzjoni internazzjonali u fl-isforzi leġiżlattivi internazzjonali. (47) L-Ewropa qed taffaċċja l-isfida li jkollha taqdi rwol ewlieni globali fl-internalizzazzjoni tal-kostijiet soċjetali tal-emissjonijiet ta' gassijiet serra u tal-impatti ambjentali fil-mudell tan-negozju tat-trasport bl-ajru filwaqt li tkompli tiżgura “kundizzjonijiet ekwi” għall-prodotti u s-servizzi Ewropej fis-suq globali kif ukoll id-dritt għal konnettività u l-kompetittività tas-settur . Għalhekk, jenħtieġ li l-Impriża Konġunta Avjazzjoni Nadifa tappoġġa lir-rappreżentanti Ewropej fl-istandardizzazzjoni internazzjonali u fl-isforzi leġiżlattivi internazzjonali.

Emenda 40

Proposta għal regolament

Premessa 48

Test propost mill-Kummissjoni Emenda (48) L-interess fl-Idroġenu evolva b'mod drammatiku f'dawn l-aħħar ħames snin filwaqt li l-Istati Membri kollha ffirmaw u rratifikaw il-Konferenza tal-Partijiet (COP21) għall-Ftehim ta' Pariġi. Fl-aħħar tal-2019, il-Kummissjoni ppreżentat il-Patt Ekoloġiku Ewropew, li għandu l-għan li jittrasforma l-Unjoni f'soċjetà ġusta u għanja, b'ekonomija moderna, effiċjenti fir-riżorsi u kompetittiva, li fiha fl-2050 ma jkun hemm l-ebda emissjoni netta ta' gassijiet serra. L-oqsma prijoritarji jinkludu idroġenu nadif, ċelloli tal-fjuwil, fjuwils alternattivi oħrajn u ħżin tal-enerġija. L-idroġenu huwa prominenti fil-Komunikazzjonijiet ta' Lulju 2020 dwar “Strateġija għall-idroġenu għal Ewropa newtrali għall-klima” u “Strateġija tal-UE dwar l-Integrazzjoni tas-Sistema tal-Enerġija” kif ukoll għat-tnedija tal-Alleanza Ewropea għall-Idroġenu Nadif li tiġbor flimkien il-partijiet ikkonċernati kollha sabiex jidentifikaw il-ħtiġijiet tat-teknoloġija , l-opportunitajiet ta' investiment u l-ostakli regolatorji għall-bini ta' ekosistema tal-idroġenu nadif fl-Unjoni. (48) L-interess fl-Idroġenu evolva b'mod drammatiku f'dawn l-aħħar ħames snin filwaqt li l-Istati Membri kollha ffirmaw u rratifikaw il-Konferenza tal-Partijiet (COP21) għall-Ftehim ta' Pariġi. Fl-aħħar tal-2019, il-Kummissjoni ppreżentat il-Patt Ekoloġiku Ewropew, li għandu l-għan li jittrasforma l-Unjoni f'soċjetà ġusta u għanja, b'ekonomija moderna, effiċjenti fir-riżorsi u kompetittiva, li fiha mhux aktar tard mill-2050 ma jkun hemm l-ebda emissjoni netta ta' gassijiet serra. L-oqsma prijoritarji jinkludu idroġenu nadif, ċelloli tal-fjuwil, fjuwils alternattivi oħrajn, ħżin tal-enerġija u teknoloġiji ta' emissjonijiet negattivi . L-idroġenu huwa prominenti fil-Komunikazzjonijiet ta' Lulju 2020 dwar “Strateġija għall-idroġenu għal Ewropa newtrali għall-klima” u “Strateġija tal-UE dwar l-Integrazzjoni tas-Sistema tal-Enerġija” u r-riżoluzzjoni tal-Parlament Ewropew tad-19 ta' Mejju 2021 dwar “Strateġija Ewropea għall-Idroġenu” (1a) kif ukoll għat-tnedija tal-Alleanza Ewropea għall-Idroġenu Nadif li tiġbor flimkien il-partijiet ikkonċernati kollha sabiex jidentifikaw ir-riċerka fit-teknoloġija u l-ħtiġijiet tal-infrastruttura , l-opportunitajiet ta' investiment u l-ostakli regolatorji kif ukoll ekonomiċi għall-bini ta' ekosistema tal-idroġenu nadif fl-Unjoni.

Emenda 41

Proposta għal regolament

Premessa 49

Test propost mill-Kummissjoni Emenda (49) Attivitajiet ta' riċerka u ta' innovazzjoni ddedikati relatati mal-applikazzjonijiet tal-idroġenu ilhom appoġġati mill-2008, prinċipalment permezz tal-Impriżi Konġunti taċ-Ċelloli tal-Fjuwil u l-Idroġenu (Impriża Konġunta FCH u l-Impriża Konġunta FCH 2) fil-qafas tal-PQ7 u ta' Orizzont 2020 kif ukoll permezz ta' proġetti kollaborattivi tradizzjonali, li jkopru l-istadji/l-oqsma kollha tal-katina tal-valur tal-idroġenu. Jenħtieġ li l-Impriża Konġunta Idroġenu Nadif ssaħħaħ u tintegra l-kapaċità xjentifika tal-Unjoni sabiex tħaffef l-iżvilupp u t-titjib ta' applikazzjonijiet avvanzati tal-idroġenu nadif lesti għas-suq, fl-użu finali għall-enerġija, għat-trasport, għall-bini u għall-industrija. Dan se jkun possibbli biss jekk ikun ikkombinat mat-tisħiħ tal-kompetittività tal-katina tal-valur tal-idroġenu nadif tal-Unjoni, u b'mod partikolari l-SMEs. (49) Attivitajiet ta' riċerka u ta' innovazzjoni ddedikati relatati mal-applikazzjonijiet tal-idroġenu ilhom appoġġati mill-2008, prinċipalment permezz tal-Impriżi Konġunti taċ-Ċelloli tal-Fjuwil u l-Idroġenu (Impriża Konġunta FCH u l-Impriża Konġunta FCH 2) fil-qafas tal-PQ7 u ta' Orizzont 2020 kif ukoll permezz ta' proġetti kollaborattivi tradizzjonali, li jkopru l-istadji/l-oqsma kollha tal-katina tal-valur tal-idroġenu. Jenħtieġ li l-Impriża Konġunta Idroġenu Nadif ssaħħaħ u tintegra l-kapaċità xjentifika tal-Unjoni sabiex tħaffef l-iżvilupp u t-titjib ta' applikazzjonijiet avvanzati tal-idroġenu nadif lesti għas-suq, fl-użu finali għall-enerġija, għat-trasport tal-avjazzjoni, marittimu u dak heavy-duty , għall-bini u għall-industrija. Dan se jkun possibbli biss jekk ikun ikkombinat mat-tisħiħ tal-kompetittività tal-katina tal-valur tal-idroġenu nadif tal-Unjoni, u b'mod partikolari l-SMEs u n-negozji ġodda .

Emenda 42

Proposta għal regolament

Premessa 51

Test propost mill-Kummissjoni Emenda (51) Peress li l-idroġenu jista' jiġi varat bħala fjuwil, bħala trasportatur tal-enerġija u għall-ħżin tal-enerġija, huwa essenzjali li s-sħubija għall-idroġenu nadif tistabbilixxi kollaborazzjoni strutturata ma' ħafna sħubijiet oħra ta' Orizzont Ewropa, b'mod partikolari għall-użu finali. Jenħtieġ li s-sħubija għall-idroġenu nadif tinteraġixxi b'mod partikolari mat-trasport bit-triq u fuq l-ilma b'emissjonijiet żero, mas-sistema ferrovjarja Ewropea, mal-avjazzjoni nadifa, mal-proċessi għall-pjaneta u mas-sħubijiet tal-azzar nadif. Għal dik il-fini, jenħtieġ li tiġi stabbilita struttura li tirrapporta lill-Bord ta' Tmexxija sabiex jiġu żgurati l-kooperazzjoni u s-sinerġiji bejn dawn is-sħubiji fil-qasam tal-idroġenu. L-inizjattiva għall-idroġenu nadif tkun l-unika sħubija ffokata fuq l-indirizzar tat-teknoloġiji tal-produzzjoni tal-idroġenu. Jenħtieġ li l-kollaborazzjoni ma' sħubijiet tal-użu finali tiffoka b'mod partikolari fuq il-wiri tat-teknoloġija u fuq il-kodefinizzjoni tal-ispeċifikazzjonijiet. (51) Peress li l-idroġenu jista' jiġi varat bħala fjuwil, bħala trasportatur tal-enerġija u għall-ħżin tal-enerġija, huwa essenzjali li s-sħubija għall-idroġenu nadif tistabbilixxi kollaborazzjoni strutturata ma' ħafna sħubijiet oħra ta' Orizzont Ewropa, b'mod partikolari għall-użu finali , u tkun involuta fi Proġetti Importanti ta' Interess Ewropew Komuni (IPCEI) . Jenħtieġ li s-sħubija għall-idroġenu nadif tinteraġixxi u tiżviluppa sinerġiji b'mod partikolari mat-trasport bit-triq u fuq l-ilma b'emissjonijiet żero, mas-sistema ferrovjarja Ewropea, mal-avjazzjoni nadifa, mal-proċessi għall-pjaneta u mas-sħubijiet tal-azzar nadif. Għal dik il-fini, jenħtieġ li tiġi stabbilita struttura li tirrapporta lill-Bord ta' Tmexxija sabiex jiġu żgurati l-kooperazzjoni u s-sinerġiji bejn dawn is-sħubiji fil-qasam tal-idroġenu. L-inizjattiva għall-idroġenu nadif tkun l-unika sħubija ffokata fuq l-indirizzar tat-teknoloġiji u l-infrastruttura tal-produzzjoni tal-idroġenu. Jenħtieġ li l-kollaborazzjoni ma' sħubijiet tal-użu finali tiffoka b'mod partikolari fuq il-wiri tat-teknoloġija u fuq il-kodefinizzjoni tal-ispeċifikazzjonijiet.

Emenda 43

Proposta għal regolament

Premessa 53

Test propost mill-Kummissjoni Emenda (53) Il-Patt Ekoloġiku Ewropew għandu l-għan li jittrasforma l-Unjoni f'soċjetà ġusta u prosperuża, b'ekonomija moderna, effiċjenti fir-riżorsi u kompetittiva fejn ma jkun hemm l-ebda emissjoni netta ta' gassijiet serra sal-2050 u fejn it-tkabbir ekonomiku jkun diżakkoppjat mill-użu tar-riżorsi. L-oqsma prijoritarji jinkludu l-aċċellerazzjoni tal-bidla għal mobilità sostenibbli u intelliġenti. (53) Il-Patt Ekoloġiku Ewropew għandu l-għan li jittrasforma l-Unjoni f'soċjetà ġusta u prosperuża, b'ekonomija moderna, effiċjenti fl-enerġija u fir-riżorsi , sostenibbli u kompetittiva fejn ma jkun hemm l-ebda emissjoni netta ta' gassijiet serra sal-2050 u fejn it-tkabbir ekonomiku jkun diżakkoppjat mill-użu tar-riżorsi. L-oqsma prijoritarji jinkludu l-aċċellerazzjoni tal-bidla għal mobilità sostenibbli u intelliġenti.

Emenda 44

Proposta għal regolament

Premessa 54

Test propost mill-Kummissjoni Emenda (54) Il-Komunikazzjoni tal-Kummissjoni dwar Strateġija Industrijali Ġdida għall-Ewropa (22) (Marzu 2020) tenfasizza li l-industriji tal-mobilità sostenibbli u intelliġenti, bħall-industrija ferrovjarja, għandhom kemm ir-responsabbiltà kif ukoll il-potenzjal li jixprunaw it-tranżizzjoni diġitali u ekoloġika, jappoġġaw il-kompetittività industrijali tal-Ewropa u jtejbu l-konnettività. Għalhekk jenħtieġ li t-trasport bit-triq, bil-ferrovija, bl-avjazzjoni u fuq l-ilma jikkontribwixxi għal tnaqqis ta' 90 % fl-emissjonijiet tat-trasport sal-2050. Bħala kwistjoni ta' prijorità, parti sostanzjali mill- 75 % tal-merkanzija interna li llum tinġarr bit-triq għandha tiġi trasferita għal fuq il-ferroviji u l-passaġġi fuq l-ilma interni. (54) Il-Komunikazzjoni tal-Kummissjoni dwar Strateġija Industrijali Ġdida għall-Ewropa (22) (Marzu 2020) , inkluż l-aġġornament tagħha ta' Mejju 2021, tenfasizza li l-industriji tal-mobilità sostenibbli u intelliġenti, bħall-industrija ferrovjarja, għandhom kemm ir-responsabbiltà kif ukoll il-potenzjal li jixprunaw it-tranżizzjoni diġitali u ekoloġika, jappoġġaw il-kompetittività industrijali tal-Ewropa , jagħtu spinta lill-irkupru u jtejbu l-konnettività. Għalhekk jenħtieġ li t-trasport bit-triq, bil-ferrovija, bl-avjazzjoni u fuq l-ilma jikkontribwixxi għal tnaqqis ta' 90 % fl-emissjonijiet tat-trasport sal-2050. Bħala kwistjoni ta' prijorità, parti sostanzjali mill- 75 % tal-merkanzija interna li llum tinġarr bit-triq għandha tiġi trasferita għal fuq il-ferroviji u l-passaġġi fuq l-ilma interni.

Emenda 45

Proposta għal regolament

Premessa 56

Test propost mill-Kummissjoni Emenda (56) Jenħtieġ li l-objettiv tal-Impriża Konġunta Sistema Ferrovjarja Ewropea jkun li tipprovdi network ferrovjarju Ewropew integrat b'kapaċità għolja billi telimina l-ostakli għall-interoperabbiltà u tipprovdi soluzzjonijiet għal integrazzjoni sħiħa, li jkopru l-ġestjoni tat-traffiku, il-vetturi, l-infrastruttura u s-servizzi. Jenħtieġ li din tisfrutta l-potenzjal enormi għad-diġitalizzazzjoni u għall-awtomatizzazzjoni sabiex jitnaqqsu l-kostijiet tal-ferroviji, tiżdied il-kapaċità, u jissaħħu l-flessibbiltà u l-affidabbiltà tagħhom, u jenħtieġ li tkun ibbażata fuq Arkitettura tas-Sistema Funzjonali ta' Referenza solida kondiviża mis-settur, f'koordinazzjoni mal-Aġenzija tal-Unjoni Ewropea għall-Ferroviji. (56) Jenħtieġ li l-objettiv tal-Impriża Konġunta Sistema Ferrovjarja Ewropea jkun li tipprovdi network ferrovjarju Ewropew integrat b'kapaċità għolja li jkollu l-għan li jikseb l-ogħla standards ta' sigurtà kemm għall-utenti finali, inklużi l-passiġġieri, kif ukoll għall-ħaddiema tal-ferroviji billi telimina l-ostakli għall-interoperabbiltà u tipprovdi soluzzjonijiet għal integrazzjoni sħiħa, li jkopru l-ġestjoni tat-traffiku, il-vetturi, l-infrastruttura u s-servizzi inkluż permezz tal-bejgħ ta' biljetti . Jenħtieġ li din tisfrutta l-potenzjal enormi għad-diġitalizzazzjoni u għall-awtomatizzazzjoni sabiex jitnaqqsu l-kostijiet tal-ferroviji, tiżdied il-kapaċità, u jissaħħu l-flessibbiltà u l-affidabbiltà, is-sikurezza u l-inklużività tagħhom, u jenħtieġ li tkun ibbażata fuq Arkitettura tas-Sistema Funzjonali ta' Referenza solida kondiviża mis-settur, f'koordinazzjoni mal-Aġenzija tal-Unjoni Ewropea għall-Ferroviji.

Emenda 46

Proposta għal regolament

Premessa 58

Test propost mill-Kummissjoni Emenda (58) Il-ferroviji huma sistema kumplessa, b'interazzjonijiet mill-qrib ħafna bejn il-maniġers tal-infrastruttura, l-impriżi ferrovjarji (operaturi tal-ferroviji) u t-tagħmir rispettiv tagħhom (infrastruttura u materjal fuq ir-roti). Huwa impossibbli li tinkiseb innovazzjoni mingħajr speċifikazzjonijiet u strateġija komuni fis-sistema ferrovjarja kollha. Għalhekk, jenħtieġ li l-Pilastru tas-Sistema tal-Impriża Konġunta Sistema Ferrovjarja Ewropea jippermetti lis-settur jikkonverġi fuq kunċett operazzjonali u fuq arkitettura tas-sistema uniċi, li jinkludu d-definizzjoni tas-servizzi, tal-blokok funzjonali u tal-interfaċċi, li jifformaw il-bażi tal-operazzjonijiet tas-sistema ferrovjarja. Jenħtieġ li dan jipprovdi l-qafas ġenerali sabiex jiżgura li r-riċerka tkun immirata lejn ir-rekwiżiti tal-klijenti u l-ħtiġijiet operazzjonali li huma miftiehma b'mod komuni u lejn rekwiżiti tal-klijenti u ħtiġijiet operazzjonali kondiviżi. Jenħtieġ li l-mudell ta' governanza u l-proċess tat-teħid ta' deċiżjonijiet tal-Impriża Konġunta Sistema Ferrovjarja Ewropea jirriflettu r-rwol ewlieni tal-Kummissjoni fl-għaqda u fl-integrazzjoni tas-sistema ferrovjarja Ewropea, speċjalment fit-twettiq rapidu u effettiv tal-kunċett operazzjonali u tal-arkitettura tas-sistema uniċi, filwaqt li jkunu involuti s-sħab privati fi rwoli ta' konsulenza u ta' appoġġ tekniku. (58) Il-ferroviji huma sistema kumplessa, b'interazzjonijiet mill-qrib ħafna bejn il-maniġers tal-infrastruttura, l-impriżi ferrovjarji (operaturi tal-ferroviji) u l-fornituri tat-tagħmir rispettiv tagħhom ( pereżempju infrastruttura u materjal fuq ir-roti). Huwa impossibbli li tinkiseb innovazzjoni mingħajr speċifikazzjonijiet u strateġija komuni fis-sistema ferrovjarja kollha. Għalhekk, jenħtieġ li l-Pilastru tas-Sistema tal-Impriża Konġunta Sistema Ferrovjarja Ewropea jippermetti lis-settur jikkonverġi fuq kunċett operazzjonali u fuq arkitettura tas-sistema uniċi, li jinkludu d-definizzjoni tas-servizzi, tal-blokok funzjonali u tal-interfaċċi, li jifformaw il-bażi tal-operazzjonijiet tas-sistema ferrovjarja. Jenħtieġ li dan jipprovdi l-qafas ġenerali sabiex jiżgura li r-riċerka tkun immirata lejn ir-rekwiżiti tal-klijenti u l-ħtiġijiet operazzjonali sabiex isaħħu d-drittijiet tal-passiġġieri li huma miftiehma b'mod komuni u lejn rekwiżiti tal-klijenti u ħtiġijiet operazzjonali kondiviżi. Jenħtieġ li l-mudell ta' governanza u l-proċess tat-teħid ta' deċiżjonijiet tal-Impriża Konġunta Sistema Ferrovjarja Ewropea jirriflettu r-rwol ewlieni tal-Kummissjoni fl-għaqda u fl-integrazzjoni tas-sistema ferrovjarja Ewropea, speċjalment fit-twettiq rapidu u effettiv tal-kunċett operazzjonali u tal-arkitettura tas-sistema uniċi, filwaqt li jkunu involuti s-sħab privati fi rwoli ta' konsulenza u ta' appoġġ tekniku u filwaqt li jitqiesu l-ħtiġijiet tal-utenti finali, inklużi l-passiġġieri, u l-ħaddiema b'referenza speċifika għas-sikurezza u l-inklużività .

Emenda 47

Proposta għal regolament

Premessa 61

Test propost mill-Kummissjoni Emenda (61) Fil-kuntest tal-prijoritajiet tal-Kummissjoni tal-Għanijiet ta' Żvilupp Sostenibbli tan-Nazzjonijiet Uniti , b'mod partikolari l-SDG 3, u l-Komunikazzjoni Lejn Strateġija Komprensiva mal-Afrika (23), l-Unjoni ħadet impenn li tikkontribwixxi sabiex tiżgura ħajjiet mimlija saħħa u tippromwovi l-benessri għal kulħadd, li tibni sħubija saħansitra aktar b'saħħitha bejn iż-żewġ kontinenti tagħna u li tappoġġa l-iżvilupp ta' kapaċitajiet ta' riċerka u ta' innovazzjoni fl-Afrika. Jenħtieġ li l-Impriża Konġunta Saħħa Globali EDCTP3 tindirizza n-nuqqas ta' dijanjostika, ta' trattamenti u ta' vaċċini xierqa, fost l-hekk imsejħa teknoloġiji oħrajn tas-saħħa, sabiex jiġu indirizzati mard infettiv, bħall-HIV, il-malarja u t-tuberkulożi, iżda wkoll mard infettiv ieħor relatat mal-faqar u li ma jingħatax biżżejjed attenzjoni, li huwa prevalenti fl-Afrika, speċjalment fl-Afrika sub-Saħarjana. Il-pandemija tal-COVID19 żvelat li biż-żieda fil-konnettività bejn reġjuni differenti fid-dinja, permezz tal-kummerċ dinji u t-turiżmu, il-mard infettiv jista' jinfirex malajr madwar id-dinja kollha. Għalhekk, l-iżvilupp ta' teknoloġiji tas-saħħa huwa kruċjali sabiex jiġi limitat it-tixrid ta' mard infettiv, kif ukoll sabiex dan jiġi miġġieled ladarba jinfirex, sabiex tiġi protetta s-saħħa taċ-ċittadini fil-pajjiżi kkonċernati u fl-Unjoni. Sabiex tinkiseb tmexxija aktar b'saħħitha fis-saħħa globali mill-inizjattiva attwali tal-EDCTP2, jenħtieġ li l-kamp ta' applikazzjoni tas-sħubija jiġi estiż sabiex ikopri r-rispons għal theddid ta' mard infettiv emerġenti, il-problemi dejjem akbar ta' reżistenza għall-antimikrobiċi u komorbiditajiet ta' mard mhux komunikabbli. (61) Fil-kuntest tal-prijoritajiet tal-Kummissjoni tal-SDGs tan-NU , b'mod partikolari l-SDG 3, u l-Komunikazzjoni Lejn Strateġija Komprensiva mal-Afrika (23), l-Unjoni ħadet impenn li tikkontribwixxi sabiex tiżgura ħajjiet mimlija saħħa u tippromwovi l-benessri għal kulħadd, li tibni sħubija saħansitra aktar b'saħħitha bejn iż-żewġ kontinenti tagħna u li tappoġġa l-iżvilupp ta' kapaċitajiet ta' riċerka u ta' innovazzjoni fl-Afrika. Jenħtieġ li l-Impriża Konġunta Saħħa Globali EDCTP3 tindirizza n-nuqqas ta' dijanjostika, ta' trattamenti u ta' vaċċini xierqa, fost l-hekk imsejħa teknoloġiji oħrajn tas-saħħa, sabiex jiġu indirizzati mard infettiv, bħall-HIV, il-malarja u t-tuberkulożi, iżda wkoll mard infettiv ieħor relatat mal-faqar u li ma jingħatax biżżejjed attenzjoni, li huwa prevalenti fl-Afrika, speċjalment fl-Afrika sub-Saħarjana. Il-pandemija tal-COVID19 żvelat li biż-żieda fil-konnettività bejn reġjuni differenti fid-dinja, permezz tal-kummerċ dinji u t-turiżmu, il-mard infettiv jista' jinfirex malajr madwar id-dinja kollha. Għalhekk, l-iżvilupp ta' teknoloġiji tas-saħħa huwa kruċjali sabiex jiġi limitat it-tixrid ta' mard infettiv, kif ukoll sabiex dan jiġi miġġieled ladarba jinfirex, sabiex tiġi protetta s-saħħa taċ-ċittadini biex tittejjeb u titrawwem is-saħħa fil-pajjiżi kkonċernati u fl-Unjoni billi jiġu appoġġati l-promozzjoni tas-saħħa u l-prevenzjoni tal-mard, jitnaqqsu l-inugwaljanzi fis-saħħa u jiġi żgurat aċċess ugwali u sħiħ għas-saħħa . Sabiex tinkiseb tmexxija aktar b'saħħitha fis-saħħa globali mill-inizjattiva attwali tal-EDCTP2, jenħtieġ li l-kamp ta' applikazzjoni tas-sħubija jiġi estiż sabiex ikopri r-rispons għal theddid ta' mard infettiv emerġenti, il-problemi dejjem akbar ta' reżistenza għall-antimikrobiċi u komorbiditajiet ta' mard mhux komunikabbli.

Emenda 48

Proposta għal regolament

Premessa 62

Test propost mill-Kummissjoni Emenda (62) L-indirizzar ta' mard infettiv li jaffettwa l-Afrika sub-Saħarjana b'għodod teknoloġiċi moderni jeħtieġ l-involviment ta' sett kbir ta' atturi u ta' impenji fit-tul. Jenħtieġ li l-Impriża Konġunta Saħħa Globali EDCTP3, isservi bħala pont għall-bini ta' networks u ta' kooperazzjoni produttivi u sostenibbli bejn it-Tramuntana u n-Nofsinhar u bejn partijiet differenti fin-Nofsinhar, filwaqt li tibni relazzjonijiet ma' diversi organizzazzjonijiet tas-settur privat u pubbliku sabiex jissaħħu l-kollaborazzjonijiet bejn il-proġetti u l-istituzzjonijiet. Jenħtieġ li l-programm jgħin ukoll sabiex jiġu stabbiliti kollaborazzjonijiet ġodda bejn it-Tramuntana u n-Nofsinhar u bejn in-Nofsinhar u n-Nofsinhar sabiex jitwettqu studji fuq diversi pajjiżi u fuq diversi siti fl-Afrika sub-Saħarjana. Barra minn hekk, jenħtieġ li konferenza internazzjonali regolari, il-Forum tal-EDCTP, tipprovdi pjattaforma għal xjenzati u għan-networks rilevanti mill-Ewropa, mill-Afrika, u minn xi mkien ieħor sabiex jaqsmu s-sejbiet u l-ideat, u sabiex jiġu stabbiliti rabtiet kollaborattivi. (62) L-indirizzar ta' mard infettiv li jaffettwa l-Afrika sub-Saħarjana b'għodod teknoloġiċi moderni jirrikjedi l-involviment ta' sett kbir ta' atturi u ta' impenji fit-tul. Jenħtieġ li l-Impriża Konġunta Saħħa Globali EDCTP3, isservi bħala pont għall-bini ta' networks u ta' kooperazzjoni produttivi u sostenibbli bejn it-Tramuntana u n-Nofsinhar u bejn partijiet differenti fin-Nofsinhar, filwaqt li tibni relazzjonijiet ma' diversi organizzazzjonijiet tas-settur privat , mingħajr skop ta' qligħ u pubbliku sabiex jissaħħu l-kollaborazzjonijiet bejn il-proġetti u l-istituzzjonijiet. Jenħtieġ li l-Impriża Konġunta Saħħa Globali EDCTP3 tistabbilixxi rabtiet u sinerġiji b'saħħithom mal-inizjattivi li ġew implimentati s'issa mill-Fond Ewropew għall-Iżvilupp u jenħtieġ li ttejjeb il-koordinazzjoni fl-oqsma differenti ta' attività, tikkollabora fil-bini tal-kapaċitajiet u tikkondividi faċilitajiet u infrastrutturi mal-azzjonijiet appoġġati mill-Istrument ta' Viċinat, ta' Kooperazzjoni għall-Iżvilupp u ta' Kooperazzjoni Internazzjonali fl-Afrika. Jenħtieġ li l-programm jgħin ukoll sabiex jiġu stabbiliti kollaborazzjonijiet ġodda bejn it-Tramuntana u n-Nofsinhar u bejn in-Nofsinhar u n-Nofsinhar sabiex jitwettqu studji fuq diversi pajjiżi u fuq diversi siti fl-Afrika sub-Saħarjana. Barra minn hekk, jenħtieġ li konferenza internazzjonali regolari, il-Forum tal-EDCTP, tipprovdi pjattaforma għal xjenzati u għan-networks rilevanti mill-Ewropa, mill-Afrika, u minn xi mkien ieħor sabiex jaqsmu s-sejbiet u l-ideat, u sabiex jiġu stabbiliti rabtiet kollaborattivi.

Emenda 49

Proposta għal regolament

Premessa 64

Test propost mill-Kummissjoni Emenda (64) Huwa essenzjali li l-attivitajiet ta' riċerka ffinanzjati mill-Impriża Konġunta Saħħa Globali EDCTP3 jew li b'xi mod ieħor huma koperti mill-programm ta' ħidma tagħha, ikunu f'konformità sħiħa mal-Karta tad-Drittijiet Fundamentali tal-Unjoni Ewropea , mal-Konvenzjoni Ewropea tad-Drittijiet tal-Bniedem u mal-Protokolli Supplimentari tagħha, mal-prinċipji etiċi inklużi fid-Dikjarazzjoni ta' Helsinki tal-2008 tal-Assoċjazzjoni Medika Dinjija, mal-istandards ta' prassi klinika tajba adottati mill-Konferenza Internazzjonali dwar l-Armonizzazzjoni tar-Rekwiżiti Tekniċi għar-Reġistrazzjoni ta' Farmaċewtiċi għall-Użu mill-Bniedem, mal-leġiżlazzjoni rilevanti tal-Unjoni u mar-rekwiżiti lokali dwar l-etika tal-pajjiżi fejn ikunu se jitwettqu l-attivitajiet ta' riċerka. Barra minn hekk, jenħtieġ li l-Impriża Konġunta Saħħa Globali EDCTP3 tirrikjedi li l-innovazzjonijiet u l-interventi żviluppati fuq il-bażi tar-riżultati tal-azzjonijiet indiretti appoġġati mill-programm ikunu tajbin għall-but ta' popolazzjonijiet vulnerabbli u aċċessibbli għalihom. (64) Huwa essenzjali li l-attivitajiet ta' riċerka ffinanzjati mill-Impriża Konġunta Saħħa Globali EDCTP3 jew li b'xi mod ieħor huma koperti mill-programm ta' ħidma tagħha, ikunu f'konformità sħiħa mal-Karta, mal-Konvenzjoni Ewropea tad-Drittijiet tal-Bniedem u mal-Protokolli Supplimentari tagħha, mal-prinċipji etiċi inklużi fid-Dikjarazzjoni ta' Helsinki tal-2008 tal-Assoċjazzjoni Medika Dinjija, mal-istandards ta' prassi klinika tajba adottati mill-Konferenza Internazzjonali dwar l-Armonizzazzjoni tar-Rekwiżiti Tekniċi għar-Reġistrazzjoni ta' Farmaċewtiċi għall-Użu mill-Bniedem, mal-leġiżlazzjoni rilevanti tal-Unjoni u mar-rekwiżiti lokali dwar l-etika tal-pajjiżi fejn ikunu se jitwettqu l-attivitajiet ta' riċerka. Barra minn hekk, jenħtieġ li l-Impriża Konġunta Saħħa Globali EDCTP3 tirrikjedi li l-innovazzjonijiet u l-interventi żviluppati fuq il-bażi tar-riżultati tal-azzjonijiet indiretti appoġġati mill-programm ikunu tajbin għall-but ta' popolazzjonijiet vulnerabbli li jgħixu f'ambjenti bi ftit riżorsi u jkunu aċċessibbli għalihom. Jenħtieġ li l-Impriża Konġunta Saħħa Globali EDCTP3 tappoġġa wkoll l-istabbiliment ta' kumitati tal-etika f'pajjiżi Afrikani, b'appoġġ għall-attivitajiet ta' riċerka u innovazzjoni.

Emenda 50

Proposta għal regolament

Premessa 65

Test propost mill-Kummissjoni Emenda (65) Sabiex l-Impriża Konġunta Saħħa Globali EDCTP3 tirnexxi u tinċentiva l-parteċipazzjoni fis-sħubija, jenħtieġ li l-finanzjament tal-impriża konġunta jkun ristrett għall-entitajiet legali eliġibbli għall-finanzjament fil-qafas tal-programm Orizzont Ewropa u stabbilit fi stati kostitwenti tal-Assoċjazzjoni tas-Sħubija għall-Provi Kliniċi bejn Pajjiżi Ewropej u Pajjiżi li qed Jiżviluppaw (EDCTP). Jenħtieġ li l-entitajiet stabbiliti fi Stati Membri